
Sfinţii douăzeci de mii de mucenici, din Nicomidia 
(28 decembrie) 

În timpul domniei răului împărat Maximian Hercules, a înflorit minunat la 
Nicomidia credinţa creştină, sporindu-şi roada din zi în zi. Aflându-se odată 
împăratul în această cetate şi aflând de numărul mare de creştini din ea, şi de 
înflorirea pe care o cunoaşte credinţa creştină, s-a umplut de ură şi a pus la cale 
exterminarea ei. Se apropia praznicul Naşterii Domnului şi împăratul ştia că 
atunci toţi creştinii se vor strânge în marea biserică din Nicomidia. De aceea el a 
poruncit ca, biserica să fie înconjurată de lemne uscate, cărora soldaţii la 
momentul cuvenit să le pună foc. Astfel, când toţi creştinii se strânseseră după 
miezul nopţii în biserică pentru săvârşirea Sfintei Liturghii, soldații au încon- 
jurat biserica şi nu au mai permis nimănui să iasă din ea. Înăuntru a intrat 
trimisul împăratului care le-a vestit creştinilor că împăratul îi somează să 
jertfească idolilor, altfel vor fi arşi de vii. Atunci arhidiaconul bisericii, aprins de 
focul râvnei dumnezeieşti şi atlet al lui Hristos, a întărit poporul şi i-a pus 

înainte slava muceniciei la care îi cheamă Dumnezeu. EI le-a pus înainte pilda 
celor trei tineri din cuptorul de foc: „lată, Fraţilor, Masa Sfintei Jertfe stă 
înaintea noastră, pe ea Domnul Se aduce acum Jertfă pentru noi! Oare nu ne 
vom pune şi noi vieţile spre a Lui slavă şi a noastră mântuire în acest loc sfânt?" 
Poporul s-a umplut de Duhul Sfânt şi au voit cu râvnă să răspundă dumnezeieştii 
chemări. Atunci toţi catehumenii au fost botezați şi unşi cu Sfântul şi marele 
Mir. Soldaţii, văzând răspunsul lor, au pus foc bisericii, incendiind lemnele 
aşezate din timp. Toţi cei douăzeci de mii de oameni dinăuntru au ars de vii, 
înălţând cântări de laudă lui Dumnezeu. Biserica a ars timp de cinci zile; din ea 
s-a înălțat un fum de o bună mireasmă negrăită care a umplut tot ţinutul. 
Deasupra locului a stat o lumină aurie, negrăită, ca străbătută de raze de soare. 
Aşa s-au săvârşit către Domnul aceste mii de bărbaţi, femei şi copii, încu- 
nunându-se cu cununile veşnicei slave de către Domnul Hristos, în fericita Lui 
împărăție. Ei au luat mucenicia la anul 302. 

In această lună (decembrie), ziua a douăzeci şi opta - Sfinţii douăzeci de mii 
de mucenici, arşi în Biserica Nicomidiei (Minei) 





La Vecernie 


La Doamne strigat-am..., Stihirile pe 6, trei ale paznicului şi trei ale mucenicilor. 
Stihirile praznicului, glasul al 5-lea: 
Podobie: Bucură-te, cămara... 


Porţi închipuirea lui Adam, Cela ce eşti prea desăvârşit Chipul lui Dumnezeu, şi 
voieşti a Te ţine în braţe, Cela ce cu tăria Ta ţii în mână toată lumea, grăia Cu- 
rata cea fără prihană zicând: Cum Te voi înfăşa în scutece ca pe un prunc? Cum 
Te voi alăpta pe Tine, Cela ce toate le hrăneşti? Cum nu mă voi mira de sărăcia 
Ta cea mai presus de gând? Cum Te voi numi pe Tine acum Fiul meu, fiind 
roaba Ta. Te laud şi Te binecuvântez pe Tine, Cel ce dăruiești lumii mare milă. 


Văzând cea cu totul fără prihană pe Dumnezeu cel mai-nainte de veci, Prunc 
întrupat dintr-însa, ţinându-L pe mâini, sărutându-L adesea şi fiind plină de 
bucurie, grăia către El: Dumnezeule Preaînalte! Împărate cel nevăzut, cum Te 
văd pe Tine, şi nu pot înţelege taina sărăciei Tale celei fără măsură? Cum Te 
încape pe Tine înlăuntru o peşteră foarte mică, şi aceasta străină? Născându-Te 
şi nestricându-mi fecioria, păzindu-mi pântecele ca mai-nainte de naştere, şi 
dând lumii mare milă. 


Acestea ca o roabă grăind cu frică Curata, văzând şi auzind pe filozofi că stau 
înaintea peşterei, a zis către dânşii: Pe cine căutaţi? Că precum văd, voi veniţi de 
la pământ străin, având chipul şi mintea de perşi. Străină vedere şi călătorie aţi 
făcut, şi degrab aţi venit către Cel ce S-a înstrăinat de la înălțime, şi minunat S-a 

sălăşluit întru mine, precum ştie; ca să vă închinaţi Lui, Celui ce dăruieşte lumii 
mare milă. 


Alte Stihiri ale mucenicilor, glas 1: 
Podobie: Prea lăudaţilor mucenici... 


Douăzeci de mii de mucenici ai lui Hristos, care v-aţi adunat întru Duhul, cu 
darul lui Dumnezeu; popor fericit, stele luminoase, care aţi risipit noaptea rătă- 
cirii, v-aţi mutat către lumina cea neapusă; şi acum rugaţi-vă, să se dăruiască 
sufletelor noastre pace şi mare milă. 


Mulţime mare cu totul s-au ars acum în foc, şi de bun miros au umplut cele 
cereşti, şi au luminat adunarea cea aleasă a celor întâi născuţi, şi acum au umplut 
de bună bucurie cele pământeşti; şi se roagă să ne mântuim noi, cei ce săvârşim 
şi mărim sfântă pomenirea lor. 


Fecioare tinerele, mirosind din mirurile Tale, au urmat după urmele Tale, râv- 
nind patimii Tale celei purtătoare de viață şi mântuitoare sufletelor, şi s-au 
sălăşluit întru învierea celor din morţi; veselindu-se întru Tine, Făcătorule de 
bine, şi îndulcindu-se de frumuseţea Ta. 


Slavă..., Și acum..., a praznicului, glas al 4-lea, a lui loan monahul 


Veseleşte-te lerusalime, şi prăznuiţi toţi cei ce iubiţi Sionul. Astăzi s-a dezlegat 
legătura cea de multă vreme a osândirii lui Adam. Raiul nouă s-a deschis, 
şarpele s-a surpat. Că pe care mai-nainte o a amăgit, acum o a văzut Maică 
Ziditorului. O, adâncul bogăției şi al înţelepciunii, şi al cunoștinței lui Dumne- 
zeu! Ceea ce a fost pricinuitoare morţii a tot trupul, organul păcatului, se face 
începătoare mântuirii a toată lumea, prin Născătoarea de Dumnezeu; că Prunc s- 
a născut dintr-însa Dumnezeu cel cu totul desăvârşit. Şi cu naşterea fecioria a 
pecetluit, dezlegând cu scutecele legăturile păcatelor; şi cu pruncia a vindecat 
durerile Evei cele cu întristare. Deci să dănțuiască toată făptura, şi să sălteze; că 
a venit Hristos să o înnoiască, şi să mântuiască sufletele noastre. 


La Stihoavnă 
Stihirile praznicului, glas al 2-lea: 


Podobia: Casa FEufratului, cetate sfântă, a proorocilor mărire; împodobeşte-ţi 
casa, întru care Cel Dumnezeiesc se naşte. 

Cu totul îmbrăcându-te, cu cuviință dumnezeiască, în Adam cel dintâi, Hri- 
stoase, în peşteră Te-ai născut din Fecioară, şi în iesle Te-ai aflat. 


Stih: Zis-a Domnul Domnului meu. Şezi de-a dreapta Mea până ce voi pune pe 
vrăjmaşii Tăi aşternut picioarelor Tale. 


Cântă Davide ca un prooroc, mişcându-ţi canonul, că din coapsele tale, din care 
este Născătoarea de Dumnezeu, Se naşte astăzi Hristos. 


Stih: Din pântece, mai-nainte de luceafăr Te-am născut. 


Laudă cuvioasă lui Dumnezeu, împreună cu filozofii, cu păstorii şi cu îngerii, 
slavă să aducem credincioşilor, lui Dumnezeu celui ce S-a născut din Fecioară. 


Slavă..., Și acum..., glas 1, a lui loan monahul 


Slavă întru cei de sus lui Dumnezeu; în Vitleem aud astăzi de la cei fără de tru- 
puri pace, Celui ce a binevoit a fi pe pământ. Acum Fecioara este mai desfătată 
decât cerurile, că a răsărit lumină celor întunecaţi, şi pe cei smeriţi i-a înălţat, pe 
cei ce cântau ca îngerii: Slavă întru cei de sus lui Dumnezeu ! 


Troparul Sfinţilor, glas al 2-lea: Mucenici ai Domnului, fericit este pământul 
care s-a adăpat cu sângiurile voastre, şi sfinte locaşurile, care au primit trupurile 
voastre. Că în privelişte pe vrăjmaşi i-aţi biruit, şi pe Hristos cu îndrăzneală aţi 
propovăduit. Pe Dânsul ca pe un Bun, pentru noi rugați-L să mântuiască, rugă- 
mu-vă, sufletele noastre. 


Slavă..., Și acum..., a praznicului 
La Utrenie 


La Dumnezeu este Domnul..., Troparul praznicului de două ori, Slavă..., al 
Sfinților, Şi acum..., iar al praznicului. 


După întâia Catismă, Sedealna glas al 8-lea: 


Podobie: Fluierele păstoreşti versuind cântare, oastea îngerească a strigat zi- 
când: Cântaţi povăţuitorii oilor cântare dumnezeiască; strigați cântând, că S-a 
născut Hristos Domnul, cel ce a binevoit să mântuiască ca un Dumnezeu neamul 
omenesc. 


Minunată este credincioşilor taina aceasta: Dumnezeu s-a născut din Fecioară 
precum ştie. Cetele îngerilor spăimântându-se de pogorârea Lui, strigă lăudând: 

Că S-a născut Hristos Domnul, cel ce bine a voit ca un Dumnezeu să mân- 
tuiască neamul omenesc. 


Slavă..., Şi acum..., tot aceasta 
După a doua Catismă, Sedealna glas şi podobie aceeaşi: 


Fluierele păstoreşti versuind cântare, oastea îngerească a strigat zicând: Cântaţi 
povăţuitorii oilor cântare dumnezeiască; strigaţi cântând, că S-a născut Hristos 
Domnul, cel ce a binevoit să mântuiască ca un Dumnezeu neamul omenesc. 


Slavă..., Şi acum..., tot aceasta 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canoanele al praznicului cel al doilea cu Irmosul pe 8, şi al Sfinţilor pe 4. 
Canonul Sfinţilor 
facere a lui losif 
Cântarea 1-a, glas 1 


Irmos: Cântare de biruinţă să cântăm toţi lui Dumnezeu, cel ce a făcut minu- 
nate minuni cu braţ înalt şi a mântuit pe Israel, că S-a prea slăvit. 


Mulţime mare a cinstiților mucenici, ştergeţi mulţimea relelor mele păcate cu 
mijlocirea voastră, şi-mi daţi cuvânt să laud prăznuirea voastră. 


Luminători prea luminaţi ai Bisericii, bunilor biruitori mucenici, care ați prea 
slăvit pe Hristos în trupurile voastre, vă mării acum întru pomenirea voastră cea 
purtătoare de lumină. 


Slavă... 


Mărturisind mucenicilor pe Atotputernicul Dumnezeu, care a luat trup şi a pier- 
dut moartea, cu moarte v-aţi omorât, luând viaţă fără sfârşit. 


Și acum..., a Născătoarei 


Lăudămu-te prea lăudată şi binecuvântată, că ai născut cu trup pe Dumnezeu cel 
prea lăudat, care a mărit pe purtătorii de chinuri, şi pe vrăjmaşul l-a biruit. 


Cântarea a 3-a 

Irmos: Să se întărească inima mea... 

Foarte frumos fiind înfierbântaţi de dragostea lui Hristos, prea lăudaţilor, aprin- 
zându-se focul nicicum nu v-aţi îngrozit, ci într-însul săvârşindu-vă, împreună v- 
ați prea mărit. 

Cu glas viu propovăduind pe Dumnezeu, nu s-au spăimântat de îngrozirile celor 


fără de Dumnezeu, tinerii prea lăudaţii ostaşi ai lui Hristos, ci dintr-un cuget 
mărturisind, s-au săvârşit. 

Slavă... 


Nu ne temem de focul care este rob ca şi noi, strigau mucenicii cei cu suflet 
vesel; ne omorâm pentru Tine, Mântuitorule, care ai murit şi moartea ai încetat. 


Și acum..., a Născătoarei 


Ca să îndumnezeiască omenirea Dumnezeu, S-a făcut Om din tine Fecioară 
curată, mai presus de cuvânt şi de cuget. Pentru aceasta cu un glas te fericim pe 
tine credincioşii. 


Irmosul: Să se întărească inima mea întru voia Ta, Hristoase Dumnezeule, care 
peste ape ai întărit Cerul al doilea şi ai întemeiat pământul Atotputernice. 


Condacul Sfinţilor glasul al 2-lea: 
Podobie: Pe propovăduitorii cei tari... 


Cu suflet tare prin foc pătimirea primind sfinţii pentru credinţă, douăzeci de mii 
de pătimitori, au strigat Celui născut din Fecioară: Primeşte arderea de tot a 
noastră pentru Tine, ca şi darurile împăraţilor persieneşti: aur, smirnă şi tămâie, 
Dumnezeule cel prea veşnic. 


Sedealna glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Oastea cea cu numărul de douăzeci de mii de mucenici, ca un luminător neapus 
răsare, luminând prin credinţă inimile credincioşilor. Că aprinzându-se cu dum- 
nezeiască dragostea Stăpânului, a luat sfârşit sfânt prin foc vitejii cu suflet voios. 


Slavă..., Și acum..., a praznicului. 

In ieslea celor necuvântătoare Te-ai pus pentru noi, îndelung-răbdătorule, făcân- 
du-Te Prunc de a Ta voie Mântuitorule; şi păstorii împreună cu îngerii 'Te-au 
lăudat, strigând: Slavă şi laudă fie Celui ce S-a născut pe pământ, şi a în- 


dumnezeit firea pământenilor, lui Hristos Dumnezeului nostru. 


Cântarea a 4-a 

Irmos: Auzit-am, Dumnezeule, glasul Tău şi m-am temut; înţeles-am lucrurile 
Tale şi m-am înspăimântat, Doamne, că de lauda Ta este plin pământul. 


De dragostea Ta şi-au legat inimile purtătorii de chinuri, Cuvinte, şi fiind omo- 
râți pentru Tine ca nişte miei fără prihană, următori patimii Tale s-au arătat. 


Cârmuindu-vă sufletele voastre, sfinților, cu Duhul, către limanul mântuirii, aţi 
scăpat de viforul nebuniei idoleşti, fericiților. 


Slavă... 


Nestrămutaţi v-aţi arătat întru nevoinţa muceniciei, nemişcaţi, nespăimântaţi, bi- 
ruind împotrivirea tiranilor cu dumnezeiasca credinţă. 


Și acum..., a Născătoarei 

Cu naşterea ta binecuvântată, scăpând de blestemul cel mai dinainte, am luat 
binecuvântare, viaţă şi mântuire, noi cei ce te slăvim ca pe Născătoarea de Dum- 
nezeu. 

Cântarea a 5-a 

Irmos: Răsari mie, Doamne, lumina poruncilor Tale, că la Tine mânecă duhul 
meu şi Te laudă pe Tine; că Tu eşti Dumnezeul nostru şi la Tine scap, Impăratul 
păcii. 


Luminat a strălucit lumina pătimitorilor Tăi, şi a luminat marginile pământului, 
cu dumnezeieştile împărțiri ale luminilor, Hristoase Dumnezeul nostru. 


Lucrătorii de cele sfinte aducând jertfe, s-au adus pe sine-şi junghieri, şi ardere 
de tot desăvârşit, împreună cu alţi mulți mucenici asemenea lor, slăvind pe Hri- 
stos. 


Slavă... 


Locaş lui Dumnezeu fiind sfinților, împreună cu Botezul aţi primit cu toţi sfinții 
sfârşit sfânt, în casa lui Dumnezeu, şi v-aţi suit către Biserica cea cerească. 


Și acum..., a Născătoarei 


Ca să împreuneze Dumnezeu cu cei de sus, pe cei ce din călcarea poruncii s-au 
alunecat la mare prăpastie, S-a sălăşluit în pântecele tău Curată, şi S-a făcut trup. 


Ar Ar Ar dr dr dr Ar Ar dr Ar Ar Ar Ar dr dr dr dr dr Ar A A AA 


Xp XP IP IP 3 5 E E 3 IE 2 E IP 3 E IP 3 E 3 IE E E XX 


Die De De De Dr De De de dr de de de De Dr De Dr Dr dr dr dr De e Ar A A 


XP XP XP 3 DP 30 E 2 2 7 30 3 2 E IP 3 E 2 IP 30 2 2 30 IE IE E 0 E XX 


Cântarea a 6-a 
Irmos: Proorocului lona urmând... 


Căpetenie ai fost sfințitului popor, şi pătimind l-ai trimis mai-nainte cu bucurie 
în Cer, sfințite mucenice Antime, cuvioase. 


Ca aurul lămurit în mijlocul focului, s-a cunoscut bună credinţa voastră, păti- 
mitori ai lui lisus, strălucind mai mult decât soarele. 


Slavă... 


Omorându-vă trupește înţelepților, aţi moştenit viața cea adevărată, fiind 
împreună cu Hristos, cel ce v-a arătat pe voi mai tari decât chinurile. 


Și acum..., a Născătoarei 


După naştere cu adevărat ai rămas Fecioară, ca şi mai-nainte de naştere, Marie, 
cu puterea lui lisus, celui ce S-a întrupat din tine, cu adevărat minune prea 
slăvită. 


Irmosul: Proorocului Ilona urmând strig: Scoate viaţa mea din stricăciune Bu- 
nule şi mă mântuieşte, Mântuitorul lumii, pe mine cel ce strig: Slavă ie. 


Condacul și Icosul praznicului sau acesta, glas al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Cu scutecele Doamne înfăşurându-Te ca un Prunc, sfinţeşte muceniceşte pe cei 
vrednici Bunule, apropiat-ai prin munci pe Jertfitorul Tău, Cerul Te-a arătat pe 
Tine prin stea. Căci de Tine s-a arătat preot mucenic, cel cu suflet mare. 


Icos: Moise luând tablele poruncilor celor de Dumnezeu date, a arătat Scriptu- 
rile cele aurite scrise. lar tu sfinte cu dulceaţa cuvintelor, cu bunătatea obice- 
iurilor, ai fost de-a doua chemare celor greşiţi, cu mâna îndurării şi cu blândeţea 
cuvintelor tale, ai fost îndreptare păcătoşilor. Pentru aceasta, şi după cuviinţă te- 
ai învrednicit cetelor muceniceşti, pentru multa ta podoabă; căci nu măsurarea 
cuvintelor, ci lucrare primind te-ai arătat preot cel cu suflet mare. 


Sinaxar 


Ar Ar Ar dr dr dr Ar Ar dr Ar Ar Ar dr dr dr dr dr dr Ar A A A A 


Xp XP IP IE E PI e IP XE 3 IE 2 E IP 3 E IP 3 E 3 E E E XX 


Die De De De Dr De De fe de dr de de De dr De Dr Dr dr dr dr De dr Ar A A 


XP XP XP 3 AP 30 E 2 2 7 30 3 2 E IP 3 E 2 IE 30 2 2 30 IE IE 2 E 0 E XX 


Intru această lună, în ziua a douăzeci şi opta, Sfinţii douăzeci de mii de mu- 
cenici ce s-au ars în Nicomidia. 


Stih: Ca nişte jertfe ţie Mântuitorule jertfindu-se 

Cei douăzeci de mii de mucenici în mijlocul bisericii arzându-se. 
Focul în a douăzeci şi opta zi, 

Pe cei douăzeci de mii de bărbaţi îi mistui. 


Întorcându-se spurcatul împărat Maximian biruitor de la războiul, ce se oştise 
asupra etiopilor, şi vrând să facă jertfele cele de biruinţă la idoli, trimise în toate 
părţile cărți, ca să pornească pe toţi la Nicomidia, spre închinare dumnezeilor ce 
avea acolo, iar Sfântul Antim, fiind episcop cetăţii aceleia, strângând pe poporul 
lui Hristos la biserica sa, că era şi praznicul Naşterii lui Hristos atunci, şi prăz- 
nuia cu dânşii şi-i învăţa adevărata credinţă. 


Deci aflând Maximian de aceasta, porunci să care găteje, şi de toată uscăciunea, 
şi să pună împrejurul bisericii, şi să-i dea foc, să ardă creştinii. 


De care lucru aflând episcopul, grăbi de boteză pe toți chemaţii, şi făcând Sfânta 
Liturghie, a împărtăşit pe toţi creştinii cu dumnezeieştile şi preacuratele Taine, şi 
aşa dând foc slugile împăratului, se săvârşiră toţi de foc. 

lar Sfântul Antim fu păzit cu darul lui Dumnezeu, de n-a ars, ca să folosească şi 
altora, şi aducându-i la Hristos prin Botez, s-a mutat şi el către dânsul prin multe 


munci, de a luat Impărăția Cerurilor. 


Tot în această zi, Sfinţii mucenici cei din Singlit ce rămăsese afară din ardere 
şi n-au ars şi mai pe urmă S-au săvârşit prin felurite munci. 


Tot în această zi, Sfântul Indis aruncat în mare S-a săvârşit. 


Stih: Aud că Indis sfârşitul vieţii a primit. 
Cel ce a ajuns adâncul mării, s-a sfârşit. 


Tot în această zi, Sfântul Gorgonie şi Petru, în mare S-au săvârşit. 


Stih: Marea pe Gorgonie şi Petru acoperind, 
Insă pomenirea lor nu se acoperă vremea trecând 


Sfântul mucenic Zinon, prin sabie s-a săvârşit. 


Stih: Lui Zinon i se taie capul cu sabia, 
Nevrând a se închina idolului lui Dia. 

Sfântul mucenic Mardonie prin foc s-a săvârşit. 


Stih: Şi pe Mardonie unul dintre mucenici cunoscând. 
Pe Hristos iubind, şi văpaia focului stingând 


Sfântul Doroteu prepozitul, de sabie s-a săvârşit. 


Stih: Capul meu cel tăiat, zice Doroteu, 
Dar îl aduc lui Dumnezeu. 


Sfântul Teofil diaconul, cu pietre împroșcându-se s-a săvârşit. 


Stih: Scrie în adunarea prietenilor lui Dumnezeu cea de sus. 
Şi pe Teofil care cu multe pietre a fost ucis. 


Sfântul Migdonie în groapă fiind băgat s-a săvârşit. 


Stih: Migdonie deşi în groapă este băgat, 
Insă tuturor mucenic este cunoscut. 

Sfântul sfinţit mucenic Migdonie, diaconul 
Sfântul Glicherie, preotul prin foc s-a săvârşit. 


Stih: Glicherie în foc fiind băgat zice. 
Chipul sfârşitului îmi este dulce. 

După ce spurcatul Maximian a dat hotărâre ca să se ardă înlăuntrul bisericii ace- 
le douăzeci de mii de creştini, precum am zis mai sus, a poruncit să se omoare şi 
câţi creştini s-au aflat afară de foc şi n-au ars. 

Deci Sfinţii Indis, Gorgonie şi Petru legaţi fiind cu pietre, au fost aruncaţi în 
mare; iar voievodului Zinon, zdrobindu-i-se cu pietre obrazul şi dinţii, i s-a tăiat 
capul împreună cu Doroteu prepozitul. 

Iar Mardone prin foc s-a săvârşit, iar Migdonie băgat fiind în groapă s-a săvârşit. 


Iar Glicherie, preotul prin foc s-a săvârşit. 


Iar Teofil, diaconul după ce mai întâi 1 s-a tăiat limba, a fost împroşcat cu pietre 
în câmp, asemenea şi alții mulţi în acea zi au luat cununile muceniciei. 


Tot în această zi, Sfânta Domna tâinduindu-i-se capul s-a săvârşit. 





Stih: Unesc a şasea cu fecioarele cele înțelepte care cinci sunt. 
Pe Domna cea tăiată prin vremelnic sfârşit. 


Sfânta muceniță Domna era pe vremea lui Maximian, în cetatea Nicomidiei, 
preoteasa capiştei celei din palat, care avea doisprezece dumnezeii. Deci aflând 
faptele; sfinţilor apostoli, şi Epistolule Sfântului Pavel şi din acestea luminându- 
i-se sufletul şi învățând adevărata credinţă, a crezut în Hristos şi s-a botezat de 

Chiril, episcopul Nicomidiei, împreună cu famenul Indis şi cu alții mulţi, fiind 
de doisprezece ani. 


Apoi s-a mutat din viață Chiril şi cu ameninţare dumnezeiască, s-a rânduit 
Antim. Şi de atunci orice lua de la palat Domna, da la săraci. 


Deci cunoscându-se de mai marele famenilor şi urmând a se pedepsi se prefăcea 
că este nebună, şi a fost trimisă la episcopul, ca să se vindece şi petrecea 
împreună cu creştinii. 

lar Maximian întorcându-se de la războiul cel împotriva etiopilor, căuta pe 
Domna, şi neaflându-o s-a amărât şi a poruncit să se omoare toţi creştinii care 


lucru s-a şi făcut. 


Atuncea Sfânta Domna ridică moaştele sfinţilor şi le îngropă, şi cunoscându-se, i 
s-a tăiat capul. 


Tot în această zi, Sfântul Nicanor apostolul cu pace s-a săvârşit. 


Stih: Mreaja ta Nicanore, lui Dumnezeu Cuvântului Celui iubit, 
Pe mulţi a vânat, care şi după sfârşitul vieţii s-au păzit. 


Tot în această zi, Sfântul mucenic Secund de sabie s-a săvârşit. 


Stih: Secunde şi tu mucenic prin sabie te fă. 
ŞI răsplătirile muceniceşti cele prea bune le ia. 


Tot în această zi, cuviosul părintele nostru Vavila, cu pace s-a săvârşit. 


Stih: Vavila toată greutatea materialnică aruncând. 
Materialnic în nematerialnic loc este mergând. 


Tot în această zi, cuviosul părintele nostru Simon izvorâtorul de mir, ctitorul 
sfinţitei mânăstiri ce se numeşte Simonopetra din Aton, cu pace S-a săvârşit. 


Stih: Obştească numire către Petru şi piatra era având. 
Insă cu mirul Simone al pietrei, eşti covârşind. 


Cu ale lor sfinte rugăciuni, Doamne miluieşte-ne şi ne mântuieşte pe noi. Amin. 


Cântarea a 7-a 

Irmos: De tinerii Tăi cei ce au fost în cuptor, Mântuitorule, focul nu s-a atins şi 
nici nu i-a supărat. Atunci cei trei, ca dintr-o gură au cântat şi bine au cuvântat, 
grăind: Binecuvântat este Dumnezeul părinților noştri. 


Uitându-vă numai la cele stătătoare de acolo, fericiților, cu puterea cea dumne- 
zeiască v-aţi arătat mai presus de foc, ca cei trei dumnezeieşti tineri în Babilon, 
luminându-vă cu dumnezeiasca lumină. 


Defăimând cuvântul tiranului cel fără socoteală înţelepților, împreună şi cu prea 
sfințitele femei, şi cu foarte mulţi dumnezeieşti prunci, adevărat v-aţi adus pri- 
noase întregi Impăratului a toată lumea. 

Slavă... 

Luminarea cunoştinței lui Hristos purtându-o înlăuntrul sufletelor voastre, cu 
toată cucernicia aţi trecut norul cel întunecos al nedumnezeirii cu adevărat, păti- 
mitorilor, şi v-aţi mutat la lumina cea veşnică. 

Și acum..., a Născătoarei 

Mai înaltă te-ai arătat decât cerurile, născând pe Stăpânul şi Dumnezeul tuturor, 
căruia nu înceta a te ruga cu dinadinsul Preasfântă curată, să mântuiască pe cei 
ce cu credinţă fierbinte întru cântări te laudă. 

Cântarea a 8-a 

Irmos: Pe cel ce ai mântuit... 

Izvorăsc miruri cu bună mireasmă dumnezeiască de tămăduiri moaştele muce- 
nicilor; care gonesc împuțiciunea patimilor, celor ce cu credinţă Te slăvesc cu 


cântări Hristoase în veci. 


Arătatu-v-aţi purtători de chinuri ca nişte trandafiri prea frumoşi, umblând prin 
mijlocul focului şi cu căldură strigând: Lăudaţi şi prea înălţaţi pe Hristos în veci. 


Binecuvântăm pe Tatăl, şi pe Fiul şi pe Sfântul Duh, Domnul. 
Voinici şi fecioare, bătrâni şi tineri, prunci sfinți, şi mulţime de femei, au do- 


bândit moştenirea cea de sus, nevoindu-se dimpreună. 
Și acum..., a Născătoarei 

lezechiil te-a văzut pe tine uşă încuiată, Fecioară, prin care a trecut lisus, cel ce 
S-a sălăşluit în pântecele tău, şi S-a îmbrăcat cu trup din sângiurile tale, fără 
amestecare. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toţi vecii. 


Pe Cel ce a mântuit în cuptor pe tinerii cei cuvântători de cântare, şi cuptorul cel 
cu văpaia ca de tunet, întru răcoreală l-a schimbat; pe Hristos Dumnezeu lăudaţi- 
L, şi-L prea înălţaţi întru toţi vecii. 


Cântarea a 9-a 
Irmos: Pe norul cel purtător... 


Ca nişte miei de voia voastră junghiaţi, v-aţi ars împreună, şi ca o jertfă curată v- 
aţi adus Stăpânului, celui ce S-a junghiat pentru noi pământenii, prea birui- 
torilor mucenici, şi împreună aţi luat cununile biruinţei după vrednicie. 


Împreună cu Sfinţii prooroci, cu cinstiţii apostoli, cu cetele celor aleşi, şi cu 
Sfinţii Îngeri stând sfinţita mulţime a mucenicilor cei cu bună laudă; rugaţi-vă 
Domnului să mântuiască de supărări şi de primejdii, pe cei ce cu bună credință 
vă fericim pe vol. 


Slavă... 


Sfințită pomenirea voastră străluceşte pătimitorilor, mai mult decât lumina soa- 
relui, totdeauna gonind întunericul dracilor, şi luminând pe toţi cei ce cu credință 
şi cu dragoste, după datorie, vă fericim pe voi, prea fericiților. 


Și acum..., a Născătoarei 


Ceea ce ai născut Lumina cea dumnezeiască care a strălucit din Tatăl, mi-lo- 
stiveşte-te spre sufletul meu cel întunecat de înşelăciunile vieţii, şi care s-a făcut 
batjocură vrăjmaşilor, şi-l învredniceşte la lumina pocăinţei cea mântuitoare, 
Preacurată, ceea ce eşti fără prihană. 


Irmosul: Pe norul cel purtător de lumină, întru care Stăpânul tuturor din Cer ca 
ploaia pe lână S-a pogorât, şi S-a întrupat pentru noi, făcându-Se Om, Cel fără 
de început, să o slăvim toţi, ca pe o Maică curată a Dumnezeului nostru. 

Luminânda Sfinţilor 
Podobie: Femei auziţi glas... 


Mulțimea de mucenici cu totul cinstită, şi ceata de Dumnezeu adunată, a sfinților 
douăzeci de mii, rugați pe Dumnezeu cel ce S-a născut din Fecioară, să mân- 
tuiască de toate nevoile, pe cei ce vă cinstesc acum pe voi, şi săvârşesc pome- 
nirea voastră cea strălucită, şi cu totul luminată. 


Slavă..., Și acum..., a praznicului 


Pentru lăcomia cea de demult, vai mie, m-am lepădat de chipul cel mai bun, care 
luasem prin dumnezeiască lucrare; iar Tu Hristoase ca un Milostiv, împăr- 
tăşindu-Te mie negrăit, ai luat din partea cea mai rea, înnoindu-mă pe mine 
Mântuitorule, din sângiurile cele fecioreşti. 


La Laude 
Stihirile pe 4, glas al 4-lea: 
Podobie: Ca pe un viteaz... 


Vrând Stăpânul, lubitorul de oameni să arate oamenilor bogăţia bunătăţii Sale, a 
luat frământătura lor, S-a născut cu trup şi S-a sălăşluit în peşteră, ca pe toți să-i 
facă cereşti, înălțând pe cei ce laudă şi slăvesc Naşterea Lui cea netâlcuită. 


Întărindu-vă cu puterea Împăratului tuturor, şi tare într-armându-vă, şi împu- 
ternicindu-vă întru slăbiciunea firii, nebiruiților mucenici, aţi biruit pe vrăj- 
maşul, începătorul răutăţii; şi vă rugaţi, să se dăruiască lumii pace, şi credin- 
cioşilor mântuire, ca nişte ajutători prea mari. 


Întru cuvinte Filotei, şi în lucrul Doroteu; dumnezeiescul Mardonie, şi Gorgonie 
împreună cu Secund, cu Petru şi cu Indis, au făcut vitejie, şi bucurându-se au 
biruit taberele vrăjmaşului; şi acum se roagă, să se apere de toate primejdiile, cei 
ce cu credinţă săvârşesc cinstita lor prăznuire. 


Slavă..., Și acum..., glasul al 6-lea, a lui loan monahul 


Necuprinsă este taina care s-a săvârşit astăzi în Vitleem; Cel nevăzut Se vede, 
Cel fără de trup Se întrupează. Cuvântul se îngroaşă, şi Cel ce era Se face ceea 
ce nu a fost. Fecioara naşte în peşteră Prunc tânăr pe Ziditorul firii, ieslea se 
închipuieşte Scaunului Ceresc, dobitoacele înseamnă starea înaintea Heruvi- 
milor; păstorii se minunează, magii daruri aduc, îngerii cântând, grăiesc: Slavă 

întru cei de sus lui Dumnezeu şi pe pământ pace, între oameni bunăvoire; fără 
schimbare este Emmanuil. 


La Stihoavnă 
Stihirile, glasul al 6-lea: 
Podobie: Îngereştile puteri... 


Prăznuieşte astăzi cu bucurie toată lumea, şi cerurile se veselesc împreună cu 
noi, că întrupându-Se Ziditorul din Fecioară, în iesle şi în Vitleemul ludeei, 
acum S-a văzut Prunc cu prea slăvire; către care să zicem: Bine cuvântat eşti Cel 
ce Te-ai născut, Dumnezeul nostru, slavă Ție. 


Stih: Zis-a Domnul Domnului meu, şezi de-a dreapta Mea, până ce voi pune pe 
vrăjmaşii, Tăi aşternut picioarelor Tale. 


Nou Prunc Te-ai arătat pentru noi lisuse, răsărind din Tatăl mai-nainte de veci; 
vrând să înnoieşti pe toţi oamenii învechiți prin călcarea cea de demult; pentru 
aceasta toţi cu mulţumire pururea strigăm Ţie: Binecuvântat eşti Cel ce Te-ai 
născut Dumnezeul nostru, slavă Ţie. 


Stih: Din pântece mai înainte de luceafăr Te-am născut. 


Lăudat-au pe Hristos, care a venit din Fecioară, munţii şi dealurile, văile şi 
câmpii, şi steaua din Cer l-a arătat filozofilor, fiind culcat ca un prunc în peşteră, 
îmbrăcat cu trup de rob, căruia strigăm: Binecuvântat eşti Cel ce Te-ai născut 
Dumnezeul nostru, slavă Ție. 


Slavă..., glas şi Podobie aceleaşi 


Ce este această multă şi neasemănată sărăcie a Ta, prin care s-a îmbogățit Adam 
de cele dumnezeieşti ? striga Fecioara, ținând în braţe pe Emmanuil Dumnezeu 
şi Ziditorul, care a luat trup dintr-însa; către care strigăm: Binecuvântat eşti Cel 
ce Te-ai născut, Dumnezeul nostru, slavă Ție. 


Și acum..., a Născătoarei 


Prunc S-a născut de bunăvoie, Cel ce este mai-nainte Împărat veacurilor şi Fiu ni 
S-a dat nouă. Ascultaţi limbilor, Israile ia în urechi; cunoaşteţi şi vă biruiţi, că cu 
noi este Cel ce va subţia şi va vântura de pe pământ toată împărăţia şi stăpânirea, 
care nu se va pleca Lui. 

Şi cealaltă slujbă a Utreniei după rânduială şi Otpustul. 
La Liturghie 


Fericirile praznicului, Cântarea a 4-a şi S-a, pe 6. Prochimen: Tu Doamne ne vei 
păzi şi ne vei apăra de neamul acesta în veac... Stih: Mântuieşte-mă, Doamne ca 
a lipsit, cel cuvios. Apostolul către Romani: Fraţilor, legea Duhului vieţii întru 
Hristos lisus... Evanghelia de la Luca: Zis-a Domnul ucenicilor Săi: lată dau 
vouă putere... Stih: Din pântece mai-nainte de luceafăr Te-am născut. Chino- 
nicul: Bucuraţi-vă drepţilor întru Domnul... 

Canon de rugăciune către Sfinţii 20.000 de mucenici din Nicomidia 





Troparul Sfinţilor 20.000 de mucenici din Nicomidia, glasul al 2-lea: Purtăto- 
rilor de biruinţă ai Domnului, fericit este pământul care s-a adăpat cu sângiurile 
voastre şi sfinte sunt locaşurile care au primit trupurile voastre. Că în locul de 
chinuri pe vrăjmaşi i-aţi biruit şi cu îndrăzneală pe Hristos L-aţi propovăduit. Pe 
Dânsul, ca pe un Bun, rugaţi-L pentru noi, ca să mântuiască sufletele noastre. 


Cântarea 1, glasul 1 


Irmos: Cântare de biruinţă să cântăm toţi lui Dumnezeu, cel ce a făcut minu- 
nate minuni cu braţ înalt şi a mântuit pe Israel, că S-a prea slăvit. 


Stih: Sfinţilor mucenici, rugaţi-vă lui Dumnezeu pentru noi. 


Mulţime numeroasă a cinstiților mucenici, ştergeţi mulțimea multelor mele pă- 
cate, cu mijlocirea voastră şi daţi-mi cuvânt să laud sfântă prăznuirea voastră. 


Stih: Sfinţilor mucenici, rugaţi-vă lui Dumnezeu pentru noi. 

Luminători prea luminaţi ai Bisericii, bunilor biruitori mucenici, care aţi slăvit 
pe Hristos întru mădularele voastre, fiți acum măriţi întru pomenirea voastră cea 
purtătoare de lumină. 

Stih: Sfinţilor mucenici, rugaţi-vă lui Dumnezeu pentru noi. 

Credinţa cea dumnezeiască a purtătorilor de biruinţă a pierdut tiranica păgâ- 


nătate a celor necredincioşi şi a stricat cu har, din temelie, vicleana împotrivire a 
demonilor. 

Slavă Tatălui şi Fiului şi Sfântului Duh. 


Mărturisind, mucenicilor, pe Atotputernicul Dumnezeu, care a luat Trup şi moa- 
rtea a pierdut, cu moarte v-aţi omorât, luând viaţă fără de sfârşit. 


Şi acum şi pururea şi în vecii vecilor. Amin (a Născătoarei). 

Lăudămu-te, Prealăudată şi Preabinecuvântată, că ai născut cu Trup pe Dumne- 
zeu Cel Prealăudat, care a mărit pe purtătorii de biruinţă şi pe vrăjmaşul l-a 
biruit. 

Cântarea a 3-a 

Irmos: Să se întărească inima mea... 

Stih: Sfinţilor mucenici, rugaţi-vă lui Dumnezeu pentru noi. 

Foarte frumos fiind înfierbântaţi de dragostea lui Hristos, prea lăudaţilor, de fo- 
cul aprins nicidecum nu v-aţi îngrozit, ci într-însul săvârşindu-vă, împreună v-aţi 
prea mărit. 

Stih: Sfinţilor mucenici, rugaţi-vă lui Dumnezeu pentru noi. 

Cu glas viu propovăduind pe Dumnezeu, nu s-au înspăimântat de îngrozirile 
celor fără de Dumnezeu; ci, prea lăudaţii ostaşi ai lui Hristos, săvârşindu-se, au 
strigat într-un cuget cuvintele tinerilor din Babilon. 


Slavă Tatălui şi Fiului şi Sfântului Duh. 


Nu ne temem de focul care este rob ca şi noi, strigau vitejii laolaltă, ci cu sufle- 
tul vesel murim pentru Tine, Mântuitorule, care ai murit şi moartea ai nimicit. 


Şi acum şi pururea şi în vecii vecilor. Amin (a Născătoarei). 
Dumnezeu ca să îndumnezeiască omenirea S-a făcut Om din tine, Fecioară prea 
curată, mai presus de cuvânt şi de cuget. Pentru aceasta cu un glas te fericim pe 


tine, credincioşii. 


Irmosul: Să se întărească inima mea întru voia Ta, Hristoase Dumnezeule, care 
ai întărit cerul peste ape şi ai întemeiat pământul aşijderea pe ape, Atotputernice. 


Cântarea a 4-a 

Irmos: Auzit-am, Dumnezeule, glasul Tău şi m-am temut; înţeles-am lucrurile 
Tale şi m-am înspăimântat, Doamne, că de lauda Ta este plin pământul. 


Stih: Sfinţilor mucenici, rugaţi-vă lui Dumnezeu pentru noi. 


De dragostea Ta şi-au le-gat inimile purtătorii de biruință, Cuvinte; că pentru 
Tine fiind ucişi, ca nişte miei fără de prihană, s-au arătat următori Patimiu Tale. 


Stih: Sfinţilor mucenici, rugaţi-vă lui Dumnezeu pentru noi. 


Cârmuindu-vă sufletele voastre, sfinţilor, cu duhul, către limanul mântuirii, aţi 
scăpat deviforul nebuniei idoleşti, fericiților. 


Slavă Tatălui şi Fiului şi Sfântului Duh. 


Nestrămutaţi v-aţi arătat în lupta muceniciei, neclintiţi, neînspăimântaţi, biruind 
împotrivirea prigonitorilor cu dumnezeiasca credinţă. 


Şi acum şi pururea şi în vecii vecilor. Amin (a Născătoarei). 

Cu naşterea ta, binecuvântată, izbăvindu-ne din blestemul cel de demult, am pri- 
mit binecuvântare, viaţă, izbăvire, noi, cei ce te mărim ca pe Născătoarea de 
Dumnezeu. 

Cântarea a 5-a 

Irmos: Răsari mie, Doamne, lumina poruncilor Tale, că la Tine mânecă duhul 
meu şi Te laudă pe Tine; că Tu eşti Dumnezeul nostru şi la Tine scap, Impăratul 
păcii. 

Stih: Sfinţilor mucenici, rugaţi-vă lui Dumnezeu pentru noi. 

Pomenirea mucenicilor Tăi a strălucit cu putere multă şi a luminat marginile 
pământului cu dumnezeieştile împrăştieri ale minunilor, Hristoase Dumnezeul 
nostru. 

Stih: Sfinţilor mucenici, rugaţi-vă lui Dumnezeu pentru noi. 

Lucrătorii de cele sfinte, aducând jertfe, s-au adus pe sine înşişi jertfă de ardere 
de tot, în chip desăvârşit, laolaltă cu toți ceilalți împreună mucenici, slăvind pe 


Hristos. 


Slavă Tatălui şi Fiului şi Sfântului Duh. 

Locaşuri ale lui Dumnezeu fiind, sfinţitor, prin Botez sfârşit sfânt împreună aţi 
primit şi în Casa cea sfântă şi către Biserica cea cerească v-aţi suit. 


Şi acum şi pururea şi în vecii vecilor. Amin (a Născătoarei). 

Ca să împreuneze Dumnezeu cu cei de sus pe cei ce din călcarea poruncii au 
alunecat în mare prăpastie, S-a Sălăşluit în pântecele tău, Curată şi Trup S-a 
făcut. 

Cântarea a 6-a 

Irmos: Proorocului lona urmând... 


Stih: Sfinte mucenice Antim, roagă-te lui Dumnezeu pentru noi. 


Căpetenie sfințitului popor ai fost şi cumplit nevoindu-te, l-ai îndrumat cu bu- 
curie către cer, sfinţite mucenice, prea cuvioase Antim. 


Stih: Sfinţilor mucenici, rugaţi-vă lui Dumnezeu pentru noi. 


Ca aurul lămurit în mijlocul focului, s-a cunoscut dreapta voastră cinstire de 
Dumnezeu, luptători ai lui lisus, strălucind mai mult decât soarele. 


Slavă Tatălui şi Fiului şi Sfântului Duh. 


Omorându-vă trupeşte aţi moştenit Viaţa cea Adevărată, înțelepților, fiind 
împreună cu Hristos, Cel ce v-a arătat pe voi mai tari decât chinurile. 


Şi acum şi pururea şi în vecii vecilor. Amin (a Născătoarei). 


După naştere, cu adevărat ai rămas Fecioară, ca şi mai înainte de naştere, Marie, 
cu puterea lui lisus, Cel ce S-a Intrupat din tine; cu adevărat minune uimitoare! 


Irmosul: Proorocului lona urmând, strig ie: scoate din stricăciune viaţa mea, 
Bunule şi mă mântuieşte, Mântuitorul lumii, pe mine cel ce strig: Slavă Ţie! 


Condac, glasul al 2-lea: 
Podobie: Pe propovăduitorii cei tari... 


Cu suflet tare prin foc pătimirea primind sfinţii pentru credinţă, douăzeci de mii 
de pătimitori au strigat Celui Născut din Fecioară: primeşte arderea cea de tot a 

noastră pentru Tine, ca şi darurile împăraților din Persia: aur, smirnă şi tămâie, 
Dumnezeule Cel Preaveşnic. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavo-slovesc şi magii cu Steaua 
călătoresc. Că pentru noi s-a născut Prunc Tânăr, Dumnezeu, cel mai înainte de 
VegI 


Cu scutece, Doamne, pe cei vrednici, Bunule, îi sfinţeşti muceniceşte; unitu-Ți- 
ai prin suferinţe, pe Jertfitorul Tău; iar cerul Te-a arătat pe Tine prin stea; căci de 
Tine s-a arătat preot, mucenicul cel cu suflet mare. 


Cântarea a 7-a 

Irmos: De tinerii Tăi cei ce au fost în cuptor, Mântuitorule, focul nu s-a atins şi 
nici nu i-a supărat. Atunci cei trei, ca dintr-o gură au cântat şi bine au cuvântat, 
grăind: Binecuvântat este Dumnezeul părinților noştri. 

Stih: Sfinţilor mucenici, rugaţi-vă lui Dumnezeu pentru noi. 

Uitându-vă numai la cele stătătoare de acolo, fericiţilor, cu dumnezeiască putere 
v-aţi arătat mai presus de foc, ca şi cei trei tineri dumnezeieşti din Babilon, 
strălucind de dumnezeiască Lumină. 

Stih: Sfinţilor mucenici, rugaţi-vă lui Dumnezeu pentru noi. 

Defăimând cuvântul cel fără de judecată al tiranului, înţelepțiților, împreună cu 
prea sfințitele femei şi cu dumnezeieştii prunci, v-aţi adus cu adevărat prinoase 
întregi Impăratului tuturor. 

Slavă Tatălui şi Fiului şi Sfântului Duh. 

Purtând înlăuntru în suflete luminarea cunoştinţei lui Hristos, cu toată evlavia aţi 
străbătut cu adevărat norul cel întunecat al păgânătății, vitejilor şi v-aţi mutat la 
Lumina cea veşnică. 

Şi acum şi pururea şi în vecii vecilor. Amin (a Născătoarei). 

Mai înaltă decât cerurile te-ai arătat, născând pe Stăpânul şi Dumnezeul tuturor; 


căruia nu înceta a te ruga cu deadinsul, Preasfântă curată, să mântuiască pe cei 
ce cu credinţă fierbinte te măresc pe tine. 

Cântarea a 8-a 

Irmos: Pe Cel ce ai mântuit... 

Stih: Sfinţilor mucenici, rugaţi-vă lui Dumnezeu pentru noi. 

Izvorăsc miruri cu bună mireasmă de tămăduiri moaştele mucenicilor şi alungă 
împuţiciunea patimilor, celor ce cu credinţă Te slăvesc cu cântări, Hristoase, în 
veci. 

Stih: Sfinţilor mucenici, rugaţi-vă lui Dumnezeu pentru noi. 

Arătatu-v-aţi, purtătorilor de biruinţă, ca nişte trandafiri prea frumoşi umblând 
prin mijlocul focului şi cu osârdie strigând: lăudaţi şi prea înălţaţi pe Hristos în 
veci. 


Binecuvântăm pe Tatăl şi pe Fiul şi pe Sfântul Duh, Domnul. 


Băieți şi fecioare, bătrâni şi tineri, prunci sfinţi şi mulţime nenumărată de femei, 
nevoindu-se împreună, au dobândit laolaltă trăirea cea de sus. 


Şi acum şi pururea şi în vecii vecilor. Amin (a Născătoarei). 

Proorocul lezechiel te-a văzut pe tine poartă încuiată, Fecioară, prin care a trecut 
lisus, Cel ce S-a Sălăşluit în pântecele tău şi S-a îmbrăcat, în chip lămurit, cu 
Trup, din sângiurile tale. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Pe Cel ce a mântuit în cuptor pe tinerii cântători de laude şi cuptorul cel aruncă- 
tor de văpaie în rouă l-a prefăcut, pe Hristos Dumnezeu, lăudaţi-L şi-L prea înăl- 
țaţi întru toţi vecii. 

Cântarea a 9-a 


Irmos: Pe Norul cel purtător... 


Stih: Sfinţilor mucenici, rugaţi-vă lui Dumnezeu pentru noi. 

Ca nişte miei junghiaţi de bunăvoie, împreună v-aţi dat spre ardere de tot şi ca o 
jertfă v-aţi adus Stăpânului, celui ce S-a junghiat pentru noi pământenii, bunilor 
biruitori mucenici şi după vrednicie împreună aţi luat cununile biruinţei. 


Stih: Sfinţilor mucenici, rugaţi-vă lui Dumnezeu pentru noi. 


Impreună cu sfinţii prooroci, cu cinstiții apostoli, cu cetele celor aleşi, cu ale 
Sfinților Ingeri şi cu mulţimea mucenicilor celor slăviţi, rugaţi-vă Domnului să 
mântuiască de ispite şi de supărări pe cei ce cu credinţă vă fericim pe voi. 


Slavă Tatălui şi Fiului şi Sfântului Duh. 


Sfințita voastră pomenire străluceşte, luptătorilor, mai mult decât razele soarelui, 
alungând pururea întunericul demonilor şi luminând pe toți cei ce cu credinţă şi 
cu dragoste după datorie vă fericim pe voi, prea fericiților. 


Şi acum şi pururea şi în vecii vecilor. Amin (a Născătoarei). 


Ceea ce ai născut dumnezeiasca Lumină, care a Strălucit din Tatăl, milostiveşte- 
te, Preacurată, de sufletul meu cel întunecat de înşelăciunile vieţii şi care s-a 
făcut batjocură vrăjmaşilor; şi-l învredniceşte, ceea ce eşti fără de prihană, de 
lumina pocăinţei celei mântuitoare. 


Irmosul: Pe Norul cel purtător de Lumină întru care Stăpânul tuturor din cer ca 
ploaia pe lână S-a coborât şi S-a Intrupat pentru noi, făcându-Se Om Cel fără de 
început, toţi să o mărim ca pe o prea curată Maică a Dumnezeului nostru. 


Sedelna , glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, cel ce ai 
înviat din mormânt la Unul Dumnezeul nostru. 


Oastea cea cu numărul de douăzeci de mii de mucenici, cea cinstită de noi, 
răsare, luminând prin credinţă inimile şi cugetele celor cucernici. Că vitejii mu- 
cenici aprinzându-se de dumnezeiasca dragoste a Stăpânului, au primit cu voie 
bună sfârşit sfânt prin foc. 


Sedelna Praznicului Naşterii Domnului, glasul 1. Podobie: Mormântul Tău, 
Mântuitorule, ostaşii străjuindu-l, morţi s-au făcut de strălucirea îngerului ce s-a 
arătat, care a vestit femeilor Învierea. Pe Tine Te mărim, Pierzătorul stricăciunii, 
la Tine cădem, cel ce ai înviat din mormânt la Unul Dumnezeul nostru. 

În ieslea celor necuvântătoare ai fost pus pentru noi, Îndelung Răbdătorule, 
făcându-Te Prunc, de a Ta voie, Mântuitorule. Şi păstorii împreună cu îngerii 
Te-au lăudat, strigând: Slavă şi laudă fie Celui ce S-a născut pe pământ şi a 
înălţat firea pământenilor, lui Hristos Dumnezeului nostru. 

Imnografie 

Condacul Sfinților 20.000 de mucenici din Nicomidia: Cu scutece, Doamne, pe 
cei vrednici, Bunule, îi sfinţeşti muceniceşte; unitu-Ți-ai prin suferinţe, pe Jer- 
tfitorul "Tău; iar cerul Te-a arătat pe Tine prin stea; căci de Tine s-a arătat preot, 
mucenicul cel cu suflet mare. 


Condacul Sfinților 20.000 de mucenici din Nicomidia: Cu suflet tare prin foc 
pătimirea primind sfinții pentru credință, douăzeci de mii de pătimitori au strigat 
Celui Născut din Fecioară: primeşte arderea cea de tot a noastră pentru Tine, ca 
şi darurile împăraţilor din Persia: aur, smirnă şi tămâie, Dumnezeule Cel Prea- 
veşnic. 


Troparul Sfinţilor 20.000 de mucenici din Nicomidia: Purtătorilor de biruinţă ai 
Domnului, fericit este pământul care s-a adăpat cu sângiurile voastre şi sfinte 
sunt locaşurile care au primit trupurile voastre. Că în locul de chinuri pe vrăj- 

maşi 1-aţi biruit şi cu îndrăzneală pe Hristos L-aţi propovăduit. Pe Dânsul, ca pe 
un Bun, rugaţi-L pentru noi, ca să mântuiască sufletele noastre. 

Vieţile Sfinţilor - Pătimirea celor douăzeci de mii de mucenici arşi în 
biserica din Nicomidia 





Maximian, având al doilea an la împărăție şi pregătindu-se prigoana cea 
cumplită împotriva creştinilor, sfânta credinţă în Hristos înflorea, cum înfloresc 
primăvara multe flori; iar rândunelele şi privighetorile duhovniceşti, păstorii şi 
învățătorii Bisericii, cântau dogmele dreptei-credinte. 


Între aceştia, cel mai împodobit cu cuvântul şi cu viaţa, a fost Sfântul Chiril, 
episcopul Bisericii Nicomidiei, care împodobea eparhia sa cu faptele bune, mai 
mult decât cu vrednicia arhieriei lui; cu a cărui propovăduire lăţindu-se dreapta- 
credinta creştinească, ajunsese până şi la palatul împărătesc, vieţuind în acel 
timp Maximian în Nicomidia. 


Atunci începuse mulțime din slugile cele mai apropiate ale împăratului a se 
întoarce de la idoli şi a veni la Hristos Dumnezeu. De acest lucru înştiințându-se 
Maximian, plănuia ca îndată să ridice prigoana asupra Bisericii lui Hristos, dar îi 
stătea înainte un război ce îl avea contra barbarilor. De aceia a voit ca mai întâi 
să meargă împotriva vrăjmaşilor din afară şi să-i biruiască, apoi să ridice război 
şi înăuntru, nu asupra vrăjmaşilor, ci asupra casnicilor şi ajutătorilor împărăției, 
adică asupra creştinilor, care cu rugăciune şi cu credinţa dreapta întăreau patria. 


leşind el din Nicomidia la război, împotriva etiopienilor, mai mult strălucea 
lumina sfintei credinţe, luminând pe cei necredincioşi şi numărul oştilor lui 
Hristos se înmulțea şi se pregătea pentru nevoinţa ce avea să vină. 


In acea vreme era o fecioară foarte frumoasă, care fusese crescută în palatul 
împărătesc, cu numele Doamna, pe care o dăduse împăratul necuraţilor zei, 

pentru paza fecioriei şi o făcuse cea dintâi preoteasă a idolilor din palatul său. 
Acelei fecioare, după purtarea de grijă a lui Dumnezeu, i-a intrat în mâini 
cartea Faptelor Sfinţilor Apostoli şi Epistolele Sfântului apostol Pavel, pe care 
citindu-le, a început a se lumina cu sufletul. Deci, se bucura că a aflat atâta 
visterie duhovnicească şi se minuna de credinţa cea tare a credincioşilor 
creştini întru unul Dumnezeu; dar se mâhnea cu sufletul că a petrecut atâta 
vreme în întunericul necunoştinţei şi în noaptea rătăcirii. 


Dorind cu desăvârşire să cunoască dreapta credință şi cu aceea să se facă 
părtaşă, a chemat îndată pe una din fetele alese, care era fecioară creştină, şi de 
ea fiind povăţuită, s-a dus noaptea la Sfântul episcop Chiril, neştiind nimeni. lar 
el, învăţând-o multe din dumnezeiasca Scriptură şi însemnând-o cu semnul 
crucii, a încredinţat-o unui diacon sfânt, cu numele Agapie, ca prin povăţuirea 
lui să se pregătească cu post şi cu rugăciune pentru Botez. 


Dar ea, toate cele poruncite le săvârşea în taină; şi nimeni nu ştia de aceasta, 
decât numai un famen, care era asemenea cu ea în obiceiurile cele bune, cu 
numele Indis, şi care s-a apropiat de sfânta credinţă împreună cu Doamna şi 
se pregătea pentru Botez. 


Sfârşindu-se vremea cea rânduită de episcop, au fost botezați Doamna şi Indis. 
Astfel fecioară, după naşterea sa cea trupească, degrabă s-a născut în cea 
duhovnicească, căci nu avea mai mult decât paisprezece ani de la naşterea sa. 
Întorcându-se în palat cu nimic nu se îndeletnicea, decât numai în rugăciuni, în 
post şi în citirea dumnezeieştii Scripturi. 


Odată, citind Faptele Apostolilor, a ajuns la locul unde este scris: Că cei ce 
aveau moşii sau case, vânzându-le aduceau preţul celor vândute şi-l puneau la 
picioarele apostolilor. Deci, a gândit şi Sfânta Doamnă, să facă acelaşi lucru, 
adunând toate ale sale ce avea. Aur, argint, pietre scumpe şi mărgăritare, haine 
de mare preţ şi toată podoaba feciorească, le-a dus în taină la părintele său 
duhovnicesc, Sfântul Chiril şi, punându-le înaintea picioarelor lui, ca înaintea 
picioarelor apostoleşti, îl rugă ca să le împartă cu mâinile sale celor ce le 
trebuiesc, care lucru s-a şi făcut. 


După aceasta, Sfântul Chiril a murit, iar Sfânta Doamnă punând toate învă- 
țăturile sale în inima sa, ziua şi noaptea se sârguia a plăcea Domnului, slujîndu-l 
cu osârdie împreună cu cel de un gând al său duhovnicesc frate, Indis, famenul, 
cu care împreună s-a născut din apă şi din Duh. Deci postea în toate zilele până 
seara, învăţându-se în Legea Domnului, iar seara târziu, masa lor era pâine 
uscată şi apă. lar cu bucatele cele rânduite de la împărat ce li se dădea lor în 
toate zilele, săturau pântecele flămânzilor, căci pe toate le împărțeau săracilor în 
ascuns. 

O viaţă ca aceasta cu plăcere de Dumnezeu având ei, nu a fost cu putinţă a se 
tăinui, ca şi cetatea ce stă în vârful muntelui; deşi în tot chipul se tăinuiau. Dar, 
precum se arată făclia sub obroc şi comoara cea aflată în țarină, astfel s-a arătat 
şi dreapta lor credință, Dumnezeu voind astfel, ca această sfântă doime să fie 
pildă credincioşilor, iar necredincioşilor spre ruşinare. Pentru că s-a înştiinţat 
despre postirea lor din toate zilele, cel mai mare peste toate palatele, adică 
începătorul eunucilor şi cel mai mare peste bucatele împărăteşti şi în loc ca el să 
se minuneze de o asprime ca aceea a vieţii lor, mai mult s-a pornit spre tiranie 
şi-i bătea pe dânşii silindu-i să spună unde duc bucatele ce li se dădeau. 


Ei tăi-nuind fapta cea bună, nevrând nicidecum a spune, s-a apropiat un famen, 
păgân şi de neam pers, şi a început a spune acelui ispravnic fapta lor cea bună, 
ca pe o facere de rău, spunând cu defăimare şi cu clevetire, că viețuiesc blânzi şi 
curaţi, se înfrânează de bucatele ce li se dau, le împart potrivnicilor împărăteşti 
adică creştinilor celor săraci. "Dacă voieşti, zicea el, să ştii cu adevărat, apoi 
deschide cămările lor şi vei cunoaşte că nu sunt minciuni cele grăite de mine”. 


Mai marele eunucilor şi ispravnicul palatelor împărăteşti, luând cheia de la 
dânşii, s-a dus în locuinţele şi cămările lor şi, deschizându-le, le-au aflat pe toate 
deşarte. Înăuntru nu era decât numai cinstita cruce, cartea Sfinţilor Apostoli, 
două rogojini pe pământ, un vas de lut şi o făclie, cum şi un alt vas mic de lemn, 
în care erau Prea Curatele Taine. 


Ispravnicul îi întreabă: "Unde sunt, aurul, hainele de preţ, precum şi alte lucruri 
prea minunate şi scumpe?" 


Ei, însă, nerăspunzând nimic, iarăşi îi munciră şi nimic nu folosiră. Apoi au 
> 2) i 
poruncit să-i închidă, până ce vor vesti despre dânşii împăratului. 


Fecioara, fiind dusă la închisoare, a luat cu ea cartea Sfinţilor Apostoli şi a 
ascuns-o în hainele sale, pentru că era mică. Asemenea şi Indis a luat văsciorul 
cel mic cu dumnezeieştile Taine şi fiind închişi, au fost torturați cu foamea şi cu 
setea multă vreme, căci astfel a judecat nedreptul muncitor, ca cei ce hrăneau pe 
cei flămânzi să moară de foame. 


Apoi s-a întâmplat tinerei fecioare să cadă în boală trupească din nemâncare. 
Dar Cel ce se îngrijeşte de păsări şi de fiare, care deschide mâna Sa şi satură 
toată fiinţa cu bunăvoință, Purtătorul de grijă al tuturor, n-a trecut cu vederea pe 
robii Săi, care se topeau îndelung cu foamea. Ci a trimis pe îngerii Săi într-una 
din nopţi şi cu lumina cerească, strălucindu-i în întuneric, le-au pus înainte masă 
minunată, cu hrană cerească şi băutură neobişnuită, apoi s-au dus. lar ei 
mâncând şi bând ceea ce li se puse înainte, s-au întărit şi au uitat reaua pătimire 
dinainte. 

Deci, pe de o parte mângâindu-se pentru arătarea cea îngerească, iar pe de alta 
fiind îndestulaţi cu hrana cea îngerească, străluceau cu feţele ca şi cum ar fi stat 
într-o casă plină de bucurie, cântând cântarea lui David: Ca din seu şi din 
grăsime să se umple sufletul meu, şi cu buze de bucurie te va lăuda gura mea. 


După aceasta a venit mai marele eunucilor, ca să vadă de sunt biruiți de foame - 
că doar astfel i-ar avea pe dânşii supuşi lui. Dar văzându-i bucurându-se cu 
fețele luminate şi pline de bucurie, a lăsat iuţimea, de vreme ce cu aceea nimic 
nu făcea şi, prefăcând-o în blândeţe vicleană, le-a poruncit să vieţuiască în casă, 
în orânduiala lor cea dintâi, căci le va da cu îndestulare toate cele de trebuinţă: 
hrană, haine, aur, argint, podoabe fecioreşti, nu mai puţine decât cele dintâi. 


Sfânta Doamnă iarăşi pe toate acelea le dădea în taină săracilor, nu numai hrana, 
ci şi hainele cele de mult preţ. Văzând pe mulți săraci alergând la dânsa ca la 
hrănitoarea lor, brâul ei care era făcut din pietre scumpe şi din mărgăritare, 
precum şi alte podoabe le-a trimis lui Alimpie, diaconul, ca să le vândă, iar 
preţul să-l împartă spre hrană flămânzilor. 


Apoi, gândind în ce chip ar face ca să scape de petrecerea cea cu păcătoşii şi de 
lăcaşurile cele pline de urâciune, şi-a adus aminte de dumnezeiescul părinte 
David, care, fugind din faţa lui Saul, s-a făcut nebun înaintea lui Anhus, 
împăratul geților. Deci s-a prefăcut şi ea nebună, căzând, spunând, tremurând şi 
strigând. 


De acest lucru înştiinţându-se ispravnicul palatelor împărăteşti, mai marele 
eunucilor, s-a mâhnit pentru dânsa şi nu se pricepea cum ar putea s-o vindece. 
Aflând că o asemenea boală o vindecă creştinii, a chemat pe episcopul creş- 
tinesc, pe Sfântul Antim, care era după Sfântul Chiril şi i-a încredinţat pe 
fecioară ca s-o vindece, până se va întoarce împăratul de la război, apoi a pus şi 
pe Indis să-i slujească. 


Episcopul, pricepând cu duhul gândul Doamnei, a luat-o cu dragoste părintească 
şi a trimis-o într-o mănăstire de fecioare, bucurându-se şi veselindu-se, căci 
izbăvindu-se de petrecerea cea împreună cu păgânii, s-a învrednicit a vieţui 
împreună cu creştinii. 


După o vreme s-a întors Maximian de la război cu biruinţă. Dar biruinţa sa 
asupra vrăjmaşilor nu o atribuia lui Dumnezeu Cel preaînalt şi tare în războaie, 
ci zeilor săi fără de suflet. De aceea a voit a le aduce mulţumire cu jertfe şi apoi 
să înceapă prigoană asupra creştinilor. Deci a gătit privelişte în mijlocul cetăţii şi 
în acea privelişte a scos din palat idolii cei de aur şi de argint şi, punându-i pe 
scaune împărăteşti şi încununându-i cu cununi, le jertfea viței graşi, apoi a 
poruncit popilor ca să stropească cu sânge de vițel poporul ce stătea împrejur. 

Îndată, cei ce erau creştini au început a ieşi din privelişte, ca să nu se spurce cu 
acea necurată stropire. Acest lucru văzându-l împăratul a început a striga cu glas 
mare: "Unde vă duceţi, o! oameni, cinstind mai mult întunericul decât lumina şi 
nesocotind zeii aceştia, care ţin întreaga lume? Oare nu vedeţi biruinţa şi 
prăznuirea, nu vedeţi marile bunătăţi adăugindu-se celor buni şi cum sunt toate 
în linişte şi se adaugă în fiecare zi unele laturi peste care n-am fost domni şi 
acum le stăpânim? Nu vedeţi slava înmulţindu-se şi împărăţia lăţindu-se, cetățile 
supunându-se, iar altele au să ni se supună? Nu vedeţi împărăţiile limbilor 
supunându-se şi slujindu-ne şi toate făcându-se după inima noastră? Cu a cui 
ocârmuire se fac acestea toate, dacă nu cu a acestor zei cărora le slujim? Să vă 
înveţe buna aşezare a vremilor, măsura ploilor, îndestularea rodurilor care se dă 
de la zei”. 


Astfel vorbind împăratul cel fărădelege şi cele ce nu sunt socotindu-le ca cele ce 
sunt şi multe altele voind a spune, îndată Domnul de sus, ale Cărui judecăţi sunt 
adevărate, n-a lăsat mai mult minciuna a se lăuda şi a se înălța peste adevăr, ci 
deodată, ziua fiind luminată şi soarele strălucind la miezul zilei, s-au auzit 
glasuri de tunete mari şi înfricoşate. Şi s-a întunecat văzduhul cu nori întunecoşi, 
apoi s-au făcut fulgere şi a venit piatra cu vânt mare şi cu vifor foarte tare, 
precum şi multă vărsare de ploaie, prin care se arată mânia lui Dumnezeu asupra 
păgânilor. Apoi glas din cer s-a auzit: "Dumnezeu s-a mâniat şi v-a urgisit". Unii 
de frica tunetelor au căzut la pământ, ca morţi, iar alții, voind să fugă, se călcau 
unii pe alții în picioare, împăratul umplându-se de frică şi de spaimă, a fugit la 
palat cu ruşine. Astfel s-a risipit acea privelişte şi s-a stricat acel praznic urât lui 
Dumnezeu, cu necuratele jertfe. 


Apoi s-au umplut râurile de apă multă, din ploaia cea mare şi, înecând ţarinile, a 
prăpădit toată osteneala lucrătorilor de pământ, căci era vremea secerişului şi 
toate acestea s-au făcut ca să cunoască păgânii mâna cea tare a lui Dumnezeu, 
Care este în ceruri. Dar n-a priceput aceasta împăratul cel orbit cu răutatea şi 
împietrit cu inima. Pentru că în loc să cunoască puterea adevărului, a lui 
Dumnezeu, a înnebunit mai mult, ridicând război împotriva Celui înfricoşat şi a 
Celui ce ia duhurile împăraţilor. 


Apoi, nevăzând pe Doamna şi pe Indis în mijlocul slujitorilor idoleşti, care se 
închinau celor doisprezece zei mincinoşi ai săi şi care erau mai mari în palate, a 
întrebat despre dânşii unde sunt. Aflând că Doamna şi-a pierdut mintea şi se 
găseşte la cei ce ştiu a tămădui acea neputinţă, iar Indis este pus s-o păzească şi 
să-i slujească, s-a mâniat tare asupra mai marelui eunucilor, căci i-a despărțit de 
la slujba zeilor. De aceea l-a lepădat din dregătoria sa şi l-a necinstit cu cea mai 
de pe urma ocară, orânduindu-l să slujească cămilelor, care erau în Clavdiopoli. 
Iar pe Indis, chemându-l, l-a rânduit să slujească ca la început zeilor care erau în 

palatele împărăteşti, dar el slujea unui adevărat Dumnezeu, în care crezuse, 
neştiind împăratul despre aceasta. 


Maximian începuse a prigoni Biserica lui Hristos, risipind sfintele biserici şi 
zidind capişti idoleşti. Deci a trimis ighemoni cumpliţi prin toate laturile 
împărăției ca să muncească fără milostivire pe creştini; iar el era cel dintâi şi mai 
cumplit muncitor, ucigând şi pierzând şi vărsând sânge nevinovat. Uneori înşela 
cu cuvinte viclene şi dacă cineva nu s-ar fi plecat vicleniilor lui, poruncea să-l 
muncească cumplit. Căutând pe Sfinţitul episcop Antim nu l-a găsit, pentru că se 
ascunsese undeva. lar el a intrat în biserica creştinească cu mulțime de ostaşi 
înarmaţi, ca un lup în turmă şi grăind poporului, îi momea şi-i îngrozea 
atrăgându-i pe toţi la rătăcirea sa. Apoi, la sfârşit, a zis: "Depărtaţi-vă de la 
credinţa voastră cea deşartă, că de nu veţi asculta, pedeapsa nu va zăbovi. Vedeţi 
acest locaş, în care v-aţi adunat, degrabă îl voi arde împreună cu voi”. 


Un preot creştin înţelept şi fierbinte cu râvna bunei-credinţe, mare la suflet cu 
îndrăzneală, prea dulce cu numele şi cu fapta, Sfântul Glicherie, stând 
împotriva lui cu bărbăţie şi spunând cuvânt cu îndrăzneală, a ruşinat pe acel 
fărădelege, zicându-i: "Nici darurile tale cele făgăduite nu le poftim, o! 
împărate, nici de îngrozirile tale nu ne temem, pentru că toate câte sunt în 
lume, le avem ca pe un vis, iar munca şi pierzare socotim aceasta, adică a nu 
răbda pentru Hristos muncile cele mai cumplite. Te lauzi cu biruinţa asupra 
barbarilor, pe când de femeile şi de copiii creştini te biruieşti, pentru că este 
arătată puterea cea nebiruită a Hristosului nostru. Cine nu-şi va aduce aminte 
de tunetele şi fulgerele cele înfricoşate, care nu demult au fost, de grindină şi 
de ploaia cea neobişnuită? Când mulţi dintre voi deodată au murit şi toate 
roadele pământului cu înecarea neaşteptată au pierit. Acest lucru a fost 
adevărata arătare a mâniei lui Dumnezeu, pe care ai întărâtat-o tu, socotind 
că toate lucrurile sunt ale mincinoşilor tai zei, iar nu ale adevăratului 
Dumnezeu. Deci nu ne temem de ridicarea ta asupra noastră, pentru că avem 
arme de sus, de la Împăratul d toate, cu care ne înarmăm şi ne îngrădim, 
precum te înarmezi tu acum. Nădăjduim, că stând împotriva ţie, vom dobândi 
minunată biruinţă, pentru că fiind bătuţi de tine noi biruim'". 


Impăratul, auzind aceasta, deşi se iuţea în mânia sa, încă nefăcând nici un rău, a 
ieşit de acolo. Poporul creştin care era în biserică, dând slavă lui Dumnezeu, 
lauda pe fericitul Glicherie pentru o îndrăzneală ca aceea. 


lar împăratul, neputând îndelung a stăpâni mânia ce o avea înăuntrul său, a 
poruncit să prindă pe Glicherie şi să-l aducă înaintea divanului său cel nedrept 
şi, neîntrebîndu-l ceva, a poruncit să-l bată tare. Până într-atât l-au bătut, încât au 
slăbit cei ce-l băteau, iar chinuitorul strigă: "Grăieşte o Glicherie, nu fi mândru, 

nici gâlcevitor, nici fără de rânduială, cinsteşte pe împăratul şi obiceiurile 
romanilor". 


Mucenicul fiind mai tare decât cei ce-l munceau pe el, strigă către împăratul său, 
zicând: "Doamne, lisuse Hristoase, precum m-ai întărit a grăi pentru Tine, 
aşa mă întăreşte a şi pătimi, ca prin aceste pătimiri de mai multă răsplătire să 
mă învredniceşti”. 


Cu aceste cuvinte, precum focul se aţâţa, aşa s-a adăugat lui Maximian cru- 
zimea. Deci singur muncitorul poruncea să lovească mai tare şi să rănească 
trupul mucenicului, până ce s-a umplut pământul de sânge şi, căzându-i carnea, 
se vedeau oasele goale şi toate mădularele lui, încât abia mai era duhul într- 
însul. Dar limba cu uşurinţă vorbea, zicând: "Sunt creştin, rob al lui Hristos, 
adevăratul Dumnezeu, unul îmi este mie Domn, unul Împărat”. 


Tiranul, neputând mai mult să rabde, a poruncit să-l ardă afară din cetate şi s-a 
făcut lui Dumnezeu jertfă de bună mireasmă de ardere de tot, bine primită. 


După aceasta iarăşi a sosit un praznic păgânesc, urât de Dumnezeu, când se 
aduceau jertfe celor doisprezece zei mai aleşi din capiştea palatului. Slujitorii lor 
mergeau îmbrăcaţi în haine albe, spre care, uitându-se împăratul şi nevăzând 
între dânşii pe Indis, a întrebat unde este? Pentru că acela, îmbrăcându-se în 
haine proaste, s-a închis în casa sa, mâhnindu-se şi plângând pentru pierzarea 
păgânilor şi s-a spus împăratului despre dânsul. 


Deci, îndată l-a adus înaintea sa şi, văzându-l în haine de mâhnire şi de plângere, 
a cunoscut pricina şi, nemai întrebându-l despre credinţa şi despre viaţa lui, a 
poruncit să-i pună lanţuri la mâini, la picioare şi la grumazul său şi să-l arunce în 
temniță. Apoi cu multă mânie a întrebat de Doamna, ca un om beat uitând că i se 
spusese mai înainte despre dânsa şi zicea deseori: "Unde este Doamna? Unde 
este preoteasa Dianei şi a Minervei?" 


Deci s-a spus lui iarăşi că şi-a pierdut mintea şi pentru aceea a trimis-o de la 
palat mai marele eunucilor, iar el, aducându-și aminte de mai marele eunucilor, 
a trimis să-i taie capul, iar pe Doamna să o caute pretutindeni. Atunci s-a făcut 
cunoscută această poruncă a împăratului, în mănăstirea unde era Doamna. 


Stareţa, cu numele Agatia, văzând că nu este cu putinţă ca să o ascundă într-alt 
chip, a tuns-o şi, îmbrăcând-o în haine bărbătești şi cu rugăciuni şi cu lacrimi 
îngrădind-o, a scos-o din acea sfântă cămară, să fie ca un bărbat în mijlocul 
bărbaţilor şi aşa să nu fie cunoscută. Neaflându-se nicăieri Doamna de către cei 
ce o căutau, mai mult s-a mâniat împăratul şi a poruncit ca toate mănăstirile să le 
risipească, iar pe fecioare să le batjocorească şi să le ruşineze. Îndată a început a 

se face risipire şi nevoie prin cetate, ca o robie de barbari. Fecioarele cele mai 
tari cu trupul au fugit prin munţi şi prin pustietăți şi se ascundeau prin peşteri şi 
prin prăpăstiile pământului, voind mai bine a vieţui cu fiarele, decât a cădea în 
mâinile oamenilor celor necuraţi. lar care nu s-au sârguit a fugi, acelea au fost 
prinse şi unele se aduceau în divanuri la munci, iar altele la necinstirea 
poporului. Dar puterea lui Hristos pe toate fecioarele acelea le întărea şi le păzea 
neruşinate şi nebatjocorite. 


Sk o e 


Între ele era una mai vestită, care strălucea ca luna în mijlocul stelelor, luminând 
în mijlocul fecioarelor, cu frumuseţea şi cu podoabă, cu neamul şi cu viaţa cea 
bună, cu numele Teofila. Aceasta fiind târâtă cu silă de ostaşii cei fără de ruşine 
la casa cea de desfrânare, ridicându-şi mâinile şi ochii către cer, a strigat: "Iisuse 
al meu, dragostea mea, lumina mea, suflarea mea, păzitorul fecioriei şi al vieţii 
mele, vezi pe aceea care s-a făcut Ţie mireasă. Caută, o! Mirele meu cel fără 
prihană şi degrabă sârguieşte-Te şi-mi ajută. Pentru că acum nici vreme de 
rugăciune nu este - ca să nu se risipească aşezământul fecioriei celei logodite 
Ție. Nu da fiarelor sufletul ce ţi se mărturiseşte ie, să nu răpească lupii pe oaia 
Ta. Păzeşte, Mire, pe mireasa Ta, păzeşte fecioria mea, izvorule al curăţiei, ca să 
se slăvească numele Tău cel mărit de îngeri”. 


Astfel rugându-se ea, Dumnezeu pregătea împlinirea cererii ei, căci ea fiind dusă 
în locaşurile necurate ale celor ce păcătuiesc la arătare, a intrat unul din ostaşi 
plin de pofta necurăţiei, ca să întineze pe mireasa lui Hristos cea fără de prihană. 
Dar, când s-a apropiat de dânsa, îndată I-a lovit cutremur înfricoşat, încât a căzut 
la pământ mort şi zăcea la picioarele ei fără suflet. 


Ceilalţi, stând afară şi aşteptând ieşirea lui, se supărară că nu iese mai degrabă, 
vrând ca să intre şi ei acolo. Atunci altul, nerăbdând, fiind aprins cu poftă, a 
intrat şi îndată a căzut peste dânsul spaima, căci a văzut pe tovarăşul său mort 
zăcând la pământ şi o lumină neapropiată a văzut strălucind lângă fecioară. 
Apoi, îndată şi-a pierdut vederea sa şi, rămânând orb, pipăia cu mâinile peretele 
ca să iasă afară şi nu putea. Asemenea au pătimit şi mulți alţii, care intrau fără de 
ruşine cu poftă necurată. Apoi s-au înştiințat despre aceea toţi câţi erau acolo şi 
au intrat să vadă ceea ce se petrecea. Şi au văzut pe fecioara şezând şi citind pe o 
cărticică mică, care era Sfânta Evanghelie, - ca pe aceea o avea în sânul său - şi 
un tânăr prea frumos stătea lângă dânsa, strălucind cu lumina negrăită şi căutând 
cu ochii ca de fulger. Pe acela văzându-l păgânii, îndată cu mare frică au fugit 
înapoi. Alţii strigau: Mare este Dumnezeul creştinilor! şi toţi au crezut. Făcându- 
se noapte a scos-o pe ea de acolo tânărul cel purtător de lumină şi ducând-o la 
biserica cea mare, au aşezat-o în pridvor, zicând: "Pace ţie!" Apoi s-a dus. 

Sfânta fecioară Teofilia s-a cuprins de frică şi bucurie. De frică pentru că a lăsat- 
o apărătorul ei; iar de bucurie pentru că a scăpat întreagă de mâinile celor 
fărădelege. Apropiindu-se de uşă, a început a bate ca să-i deschidă, pentru că era 
poporul creştinesc înăuntru, aducând lui Dumnezeu rugăciuni de toată noaptea şi 
încuiaseră uşile de frica păgânilor. 


Diaconii dinăuntru întrebând cine este şi auzind glasul Teofilei şi cunoscând-o, 
au spus poporului care stătea în biserică. Deci, deschizând uşile, toți s-au strâns 
pe lângă dânsa, căci tuturor era cunoscută, ca aceea ce era mai însemnată cu 
neamul bun şi cu viaţa cea sfântă. Înştiinţându-se de toate cele despre dânsa, 
cum s-a izbăvit de păgâni şi câtă milă a făcut Domnul cu dânsa, cu mână tare 
păzind nevătămată fecioria ei; pentru că nu tăinuia minunile lui Dumnezeu cele 
prea slăvite, pe care nu se cuvine a le tăinui, ci a le propovădui, înălţând cu 
lacrimi laudă lui Dumnezeu, cu glasuri de bucurie. lar această sfântă fecioară, 
căzând cu faţa la pământ, îl udă cu lacrimi de bucurie şi s-a făcut de către toți 
mulţumire de obşte Stăpânului Hristos. 


&&& 


In acea vreme, prea răul Maximian nu a încetat a munci pe mucenici şi a trimis 
slujitorii săi să caute ca la o vânătoare de iepuri, pe creştini şi să-i aducă la 
dânsul. 


ŞI era unul din boierii lui cu dregătoria prepozit al Italiei, cu numele Dorotei, de 
neam strălucit cu credinţa prea arătat şi alți doi, care se numeau Mardonie şi 
Migdonie. Pe aceştia i-a pârât la împărat un oarecare că sunt creştini; zicând: 
"Dacă pe aceia care locuiesc în palatele împărăteşti şi se cinstesc şi se hrănesc de 
tine, o! împărate, nu poţi să-i duci la voia ta, apoi cum vei putea să-i biruieşti pe 
vrăjmaşii tăi? Înşişi prietenii tăi îndeamnă pe cei străini prin scrisori şi cuvânt a 
se împotrivi ţie şi apoi cum se vor înfricoşa ceilalți potrivnici?" 


Auzind aceasta, s-a mâniat împăratul şi întrebând pe pârâtori cine sunt aceştia, 
apoi, aflându-i, a poruncit să-i aducă pe dânşii în divan, către care a zis: "O! 
nemulțumitorilor, câtă dragoste şi iubire de oameni am arătat eu vouă şi voi v-aţi 
făcut către mine nerecunoscători! Nu vă aduceţi aminte de facerile de bine cele 
multe, pe care le-am făcut vouă, ci v-aţi lepădat de mântuitorii zei, neru- 
şinaţilor”. 


Dar sfinţii tăceau, lăsându-l să latre ca un câine fără de rânduială, iar el mai mult 
se mânia, zicând: "Pe nemuritorii zei, nu vă voi ierta pe voi, nici nu-mi va fi 
milă de voi nicidecum, ci vă voi chinui cu multe feluri de munci, voi zdrobi 
oasele voastre. Fiarelor şi păsărilor le voi da să le mănânce ca şi alții să se 
înfricoşeze”. Dar sfinţii nicidecum nu s-au temut, ci, dezlegându-şi brâiele şi 

dezbrăcându-se de hainele lor, într-un gând cu toţii au mărturisit că sunt creştini 
şi pe idoli fără de nici o frică i-au batjocorit. 


Atunci tiranul a poruncit să le întindă mâinile şi picioarele şi să-i bată fără de 
milă cu vine crude, până va apune soarele. Făcându-se aceasta, pământul s-a 
înroşit de sângele lor, dar sfinții răbdau fără cârteală cu vitejie, fără grai, numai 
cu gândul îl slăveau pe Dumnezeu în taină. Apoi, legându-i, i-a aruncat în 
temniţă. 


Tiranul cu cât află alţi credincioşi, cu atât se tulbură asupra lui Hristos şi se 
îndrăcea, poruncind ighemonilor săi să facă şi ei asemenea. Pentru aceea în toate 
zilele trimitea la Hristos vase de bună treabă şi jertfe cuvântătoare, omorând pe 
creştini. 


Sosind praznicul Naşterii lui Hristos, se cuvenea să se aducă Celui de curând 
născut jertfă îndestulată. Deci s-au adunat toți credincioşii în biserică, iar 
necuratele slugi ale păgânilor au zis împăratului: "De vreme ce o! împărate, 
acum creştinii au praznic mare, căci zic că este naşterea Mântuitorului lor şi toți 
s-au adunat în biserica lor pentru rugăciune, fă ca să nu scape vânatul din 
mijlocul năvodului, ci porunceşte ostaşilor să deschidă uşile bisericilor şi să se 
ducă jertfelnicul zeilor noştri înaintea uşii bisericii lor, ca îndată, ieşind de acolo, 
să aducă negreşit jertfă zeilor. Dacă nu vor asculta, apoi vei face după judecata 
ta cea împărătească, iar şi de vei voi a asculta sfatul nostru, vei porunci ostaşilor 
să înconjoare biserica, să-i dea foc şi se vor pierde până la unul toţi cei ce nu se 
pleacă ţie. Asfel poporul cel pierzător şi vătămător împărăției tale, într-un ceas 
prăpădindu-se, cealaltă vreme fără de mâhnire va fi”. 


Acestea grăindu-se, Maximian, luând cuvântul, a zis: "Mă jur pe marii idoli, că 
eu de mult m-am gândit la aceasta, dar nu ştiu ce mi s-a întâmplat de n-am 
săvârşit până acum ceea ce am gândit. Însă vouă, o! zeilor, mare mulţumire se 
cuvine, că aţi rânduit să vie şi acestora în minte ceea ce este de folos împărăției 
noastre”. 


Și îndată a poruncit să meargă cel mai mare dintre boieri cu mulţime de ostaşi, 
cu lemne, câlți şi cu alte materii care sunt lesnicioase de ars, să le aşeze 
împrejurul bisericii creştine, iar uşile să le păzească bine cu săbiile, ca să nu 
scape nici unul afară. 


Aceasta făcându-se, a intrat în biserica unul din trimişii împăratului şi, stând în 
mijloc, a strigat: "O! oameni, Maximian, stăpânul a toată lumea, trimițându-mă 
către voi, două lucruri vă pune înainte, ca din două să alegeţi una: sau să ieşiţi şi 
îndată să jertfiți zeilor, pentru că şi jertfelnicul este gata înaintea uşilor şi astfel 
să fiți vii, sau, neascultînd, toţi veţi pieri cumplit că şi focul acum este gata şi 


Ar Ar Ar dr dr dr Ar Ar dr Ar Ar Ar Ar dr dr dr dr dr Ar A A A A 


Xp XP IP IE E PI e IP 3 3 IE 2 E IP 30 E IP 3 E 2 3 IE E E XX 


De Ar dr Ar Ar dr Dr De Dr dr dr dr Ar Dr dr de De Dr dr dr Ar Ar Ar rd 


e PP XP IP 3 II PI 3 3 E E E IP 3 3 2 E II E XX 


lemnele stau împrejur; deci, alegeţi mai degrabă ceea ce voiţi”. Aceasta zicând, a 
tăcut. 


Arhidiaconul, a cărui inimă era aprinsă cu focul lui Dumnezeu, stând lângă 
altar, a zis către popor: "O! iubiții mei fraţi de un gând, nu ştiţi ce au făcut cei 
trei tineri în Babilon, de a căror bărbăţie şi tărie neclintită întru buna- 
credinţă, cu puţin mai înainte de aceste zile săvârşind pomenirea lor, ne-a 
minunat cum au stat, nu ca în mijlocul focului, ci ca în mijlocul unui câmp de 
rouă, alcătuind dans şi cântau singuri şi toată firea o chemau spre lauda lui 
Dumnezeu. Pe aceştia noi, nu numai îi fericeam, dar şi doream a fi părtaşi ai 
cununilor lor. Deci, de vreme ce şi pe noi către aceeaşi soartă ne cheamă 
această vreme de acum - pentru că şi împăratul acesta este asemenea lui 
Nabucodonosor; măcar că se deosebesc cu numele, dar cu tirania şi cu 
nedumnezeirea sunt asemenea şi uniţi. 


Deci, să ne facem şi noi asemenea celor trei tineri din Babilon. Căci cum nu 
ne va fi nouă ruşine, când aceştia, fiind tineri şi numai trei şi neavând încă 
nici o pildă spre a se nevoi cu mărime de suflet pentru buna credinţă, aşa de 
Slăvit s-au nevoit, iar noi şi cu numărul Suntem mai mulţi, ca şi cum am fi 
fără de număr, între care mulţi sunt acum bătrâni şi având înaintea noastră 
atât de multe pilde, adică ale celor ce au pătimit cu bărbăţie pentru Hristos. 
De aceea noi, fiind atâţia şi într-acest chip, nu ne va fi oare ruşine a fi iubitori 
de viaţa această scurtă şi vremelnică, fricoşi şi cu împuţinare de suflet? 
Vremea aceasta de acum, care ne cheamă către nevoinţă, să o socotim ca pe 
un câştie mare şi Să trecem cu vederea viaţa cea vremelnică, pentru 
Dumnezeu, Cel ce ne-a zidit şi sufletul Său l-a dat la moarte pentru noi. Apoi 
a nu da mărturie credinţei noastre celei tari şi neclintite prin moartea noastră, 
cu adevărat ar fi o ruşine fără de măsură. 


Acestea le zic, măcar că nu urmează nici o răsplătire pătimirilor noastre. Dar 
când sunt foarte mici pătimirile veacului acestuia, în faţa răsplătirilor găsite 
acolo, unde viaţa este fără de durere şi veşnică, pentru această viaţă scurtă şi 
cu multe nevoi cum şi pentru trecerea cu vederea a slavei care degrabă piere, 
pe când bogăţiile nejefuite, ca şi veselia, niciodată nu se schimbă în mâhnire. 
Oare mai voim a vieţui aici încă? Sau ne vom sârgui a trece mai degrabă către 
slava aceea, murind pentru Hristos, pentru care avem acum vreme cu bun 
prilej? Căutaţi, fraţilor, la altarul Domnului şi înţelegeţi că Domnul nostru, 
adevăratul Dumnezeu este jertfit acum pentru noi. Oare nu ne vom pune şi 
noi Sufletele noastre pentru EI în acest loc sfânt şi pe acestea nu le vom aduce 
Lui prin foc, ca o jertfă întru ardere de tot?”. 

Zicând acestea sfântul arhidiacon, toţi s-au hotărât a muri pentru Hristos şi 
cu toţii au răspuns: "Suntem creştini şi pe zeii tăi cei mincinoşi, o! împărate, 
nu-i cinstim". 


Vestindu-se aceasta lui Maximian, a poruncit ca îndată să aprindă focul în jurul 
bisericii. În acea vreme credincioşii au adunat în biserică pe toţi cei ce erau între 
dânşii chemaţi şi i-au împărţit în patru părţi, ca să se poată boteza mai degrabă. 
După botez şi după ungerea cu Sfântul Mir s-au împărtăşit cu toţii cu Sfintele 
Taine. 


Astfel, sfârşindu-se aceasta, ostaşii, după porunca împăratului, au aprins 
vreascurile din jurul bisericii, câlţii şi pereţii ei şi, ajungând flacăra cea mare 
până la vârf şi intrând înăuntru, a mistuit toate degrabă. lar poporul creştin 
arzând de viu, cu mare bucurie striga către Dumnezeu, glăsuind cântarea celor 
trei tineri şi chemând toată făptura lui Dumnezeu spre laudă. Mai înainte de a 
sfârşi cântarea, şi-au dat sfintele lor suflete în mâinile Domnului şi au făcut 
jertfă bine primită Mielului Celui fără de prihană, Cel înjunghiat pentru lume; 
iar numărul celor arşi a fost cam la douăzeci de mii. 


Astfel, ceata cea minunată a sfinților mucenici a trecut de la Biserica ce se lupta, 
la Biserica ce prăznuieşte, ca să facă praznicul nesfârşitei bucurii. 


Trecând cinci zile, iar focul încă arzând şi fumul ieşind, nu era nici un fel de 
miros rău din trupurile cele arse, ci şi fumul era neobişnuit, căci era cu bun 
miros şi risipea prin văzduh o bună mireasmă, care ieşea de la locul cel ars şi se 
arăta o rază în chipul aurului, ca şi cum se arată soarele la răsărit. 


Maximian, socotind că acum a pierdut pe toţi creştinii câţi erau în cetate, se 
îndeletnicea cu jocuri şi cu alergarea cailor, cum şi cu diferite feluri de privelişti. 


În Nicomidia, aproape de locul de privelişte, era o capişte mare a zeiţei păgâne 
care se numea Ceres. Venind odată împăratul Maximian la acea capişte, cu toată 
oastea şi cu tot poporul, aducea jertfă. 


Iar unul din rânduiala ostăşească, cu numele Zinon, având dregătoria de 
voievod, pornindu-se cu râvnă spre buna credinţă şi nerăbdând să vadă o 
păgânătate ca aceea, Stând la un loc înalt a strigat: "Rătăceşti, o, împărate, 
jertfind pietrelor celor nesimţitoare şi lemnelor celor mute, pentru că această 
jertfă este adevărată înşelăciune diavolească, care duce la pierzare pe 
închinătorii ei! Înţelege, o! Maximiane, şi întoarce ochii tăi trupeşti, cum şi pe 
cei dinăuntru către cer şi din cele văzute cunoaşte pe Ziditorul. Din făpturi 
cunoaşte în ce chip este Făcătorul şi te învaţă cu dreapta credinţă a cinsti pe 

Dumnezeu, care nu se împacă cu sângele dobitoacelor necuvântătoare, ci cu 
sufletele cele fără prihană ale oamenilor şi cu inimile cele curate”. 


Auzind acestea, Maximian a poruncit să-i sfarme gura şi faţa cu pietre, să-i 
zdrobească dinţii, apoi, fiind încă viu, a poruncit să-l taie cu sabia şi să-l scoată 
afară din cetate. Aşa s-a încununat Sfântul mucenic Zinon, iar Sfântul Dorotei cu 
Indis şi cu ceilalți tovarăşi şedeau la închisoare. 


Fericitul episcop Antim, din locul unde se ascunsese, îi cercetă cu dese scrisori, 
îi întărea în credinţă şi-i deştepta către nevoinţa cea cu bărbăţie. 


Odată păgânii au prins pe diaconul Sfântului Antim, cu numele de Teofil, care 
mergea cu scrisori de la episcop către sfinţii mucenici şi l-au adus la împăratul. 


Citind împăratul scrisoarea episcopului s-a umplut de mânie, pentru că erau 
scrise nu cele ce-i plăceau lui, ci cele ce erau de folos sfinţilor. Deci, a poruncit 
să aducă înaintea sa îndată pe Dorotei, cu soţii săi şi cu mânie căutând la dânşii 
i-a batjocorit şi le-a dat să citească scrisoarea episcopului Antim. Văzându-l pe 
diacon, s-au bucurat cu sufletul şi stând de departe i se închinau lui cu privire 
luminoasă şi cu feţe pline de bucurie; iar cuvintele arhiereului, cele ce se citeau, 
le puneau în inimile lor. 


Impăratul, căutând cu mânie asupra diaconului, i-a zis cu groază: "Spune-mi, 
ticălosule, cine este cel ce ţi-a dat această scrisoare şi în ce loc este ascuns?" 


Diaconul, mai întâi rugându-se în inima sa lui Dumnezeu, şi-a deschis gura cu 
îndrăzneală şi a zis: "Cel ce mi-a dat această scrisoare este păstor şi acum, stând 
departe de turma sa, o sfătuieşte şi o deşteaptă către bună credinţă. lar când 
simte năvălirea lupilor şi a fiarelor, atunci cu glas mare grăieşte turmei sale şi o 
sfătuieşte a face cele ce se cuvin. Cuvintele care le grăieşte nu sunt ale lui, ci 
sunt luate de la Păstorul cel Mare, care a zis: Nu vă temeţi de cei ce ucid trupul, 
că sufletul nu-l pot ucide. lată acum ţi-am spus cine mi-a dat scrisoarea, însă 
unde este el nu-ţi voi spune, pentru că ar fi o adevărată nebunie dacă aş fi eu 
vânzătorul păstorului nostru, care m-a folosit mult şi care şi fără spunerea 
noastră se va arăta. Pentru că nu poate cetatea să se ascundă stând în vârful 
muntelui, cum a zis dumnezeiescul glas". 


Împăratul, nerăbdând mai mult cuvintele cele pline de curaj ale diaconului, a 
poruncit să i se taie acea sfântă limbă, apoi să-l omoare afară din cetate, cu 
săgeți şi cu pietre. 


După aceasta şi pe ceilalți sfinți mucenici i-a pierdut cu diferite munci: Sfântului 
Dorotei i-a tăiat capul, pe Mardonie l-a ars în foc, pe Migdonie l-a astupat cu 

țărână de viu într-o groapă, lui Gorgonie, lui Indis şi lui Petru, legându-le câte o 
piatră mare de grumaz, i-a aruncat în mare. Astfel, minunaţii mucenici ai lui 
Hristos, săvârşindu-şi nevoinţa prin felurite chinuri, pe aceeaşi cale s-au suit 
către Dumnezeul lor. 


Sfânta Doamnă era ascunsă într-o peşteră dintr-un munte, având ca hrană bu- 
ruienile pustiei ce creşteau împrejurul peşterii şi auzind de moartea sfinţilor 
mucenici s-a bucurat cu duhul, că au trecut din valea aceasta a plângerii, către 
marginea cea dorită a veseliei celei veşnice. Dar mai vârtos se bucura de Indis, 
fratele ei cel duhovnicesc, care era un suflet cu dânsa şi părtaş al naşterii celei 
duhovniceşti prin Botez. Însă, plângea pentru sine că a rămas dintre toţi 
necălătorind împreună cu dânşii pe acea cale şi se pregătea către nevoinţă, 
cerând ajutor de sus. Apoi, pogorându-se din munte a intrat în cetate, cu acele 
haine bărbăteşti cu care o îmbrăcase maica ei cea duhovnicească Agatia şi o 
căuta pe aceasta. Dar neaflând-o, a priceput că a ars în biserică împreună cu 
celelalte fecioare şi a plâns foarte mult, nu fiindu-i jale de moartea ei, ci pentru 
că nu s-a învrednicit şi ea să moară împreună cu dânsa pentru Hristos. Stând în 
locul bisericii celei arse amesteca cenuşa cu lacrimi, plângând şi tânguindu-se. 


Făcându-se noapte, s-a dus la malul mării, unde Indis împreună cu ceilalți au 
fost înecaţi şi iată nişte pescari stând, îşi găteau mrejele pentru vânat; dar văzând 
pe sfânta fecioară şi din haine socotind-o că este bărbat, au zis: "Vino de ne 
ajută, tânărule, şi de vom prinde ceva apoi şi ţie îţi vom face parte”. Ea cu 
sârguință a mers să le ajute, şi după ce au aruncat mrejele şi le trăgeau la mal se 
simţea greutate mare în mreje, încât abia au putut să le tragă la mal; şi fiind lună 
în acea noapte, au putut vedea mulțime de peşte, iar în mijlocul vânatului stăteau 
cele trei trupuri ale sfinților mucenici: Gorgonie, Indis şi Petru şi s-au înspăi- 
mântat foarte tare. Adunând degrabă mrejele şi peştele, iar trupurile punându-le 
pe pământ, se grăbeau către caiac, vrând să înoate la alt mal şi-l chemau şi pe 
tânăr, dar ea n-a voit. Dându-i pentru osteneală o parte din peşte şi puţină pâine, 
au plecat de acolo. 


Sfânta fecioară Doamnă, apropiindu-se de trupurile sfinților mucenici, cuno- 
scând pe fiecare şi mai vârtos cunoscând pe iubitul Indis, cu nespusă bucurie îl 
cuprindea, îl sărută şi vărsă lacrimi fierbinți deasupra lui. Apoi, privind pe mare 
a văzut o corabie sosind cu pânzele lăsate şi vâslind încetişor, iar Doamna, 
depărtându-se de trupurile mucenicilor, s-a dus către corabia aceea şi strigând 
către corăbieri le-a arătat peştele ce-l avea. 


Îndată cârmaciul, socotind că este de vânzare, a întrebat de preţ ca să-l cumpere. 
lar ea îi zicea să-l ia fără preţ. Dar acela, nepricepând, a zis: "Te jur pe Hristos, 
spune adevărul, cu cât îl vinzi?" Sfânta, auzind numele lui Hristos, a cunoscut că 
aceia sunt creştini, deci le-a spus şi despre tinerii mucenici, despre trupurile lor 

şi numele lor. lar cârmaciul, cu soţii îndată sosind, au scos pânze subțiri cu 
aromate i-au înfăşurat şi ducându-i la zidurile cetăţii, care era aproape de pârâu 
şi unde murise şi Sfântul Dorotei, au îngropat cu cinste trupurile acestora. 


Mai marele corăbiei cunoscând pe Doamna, că este de o credinţă cu dânsul şi 
socotind-o că este tânăr, a rugat-o să meargă cu el în corabie, zicând: "Să 
petrecem împreună nedespărțiţi, în toată viaţa noastră”. 


Dar ea n-a vrut, ci a zis să meargă în calea sa. "lar eu, zise ea, voi petrece aici de 
vreme ce şi sfârşitul vieţii mele este aproape şi nu voiesc ca să se despartă trupul 
meu de trupurile sfinților, cu care în viaţa aceasta, cu credinţa şi cu duhul am 
fost însoțită”. 


Mai marele corăbiei i-a dat aur îndestul nu pentru vreo trebuinţă trupească, căci 
nu-i trebuia, ci ca să cumpere aromate şi tămâie, cu care să cinstească mor- 
mintele sfinţilor; apoi s-au dus în calea lor. 


lar Sfânta Doamnă, ziua şi noaptea stătea lângă mormintele lor, tămâindu-le, 
miresmîndu-le şi cu lacrimi rugându-se. Şi n-a putut ca lucrul luminii să fie 
tăinuit înaintea celor ce erau în întuneric, nici să se săvârşească dorința de 
mucenicie a Sfintei Doamna, pentru că pe faţă făcea cele ce se cuveneau dreptei 
credinţe şi cinstei sfinților. 


Împăratului i s-a vestit că un tânăr tămâiază mormintele creştinilor, iar el a râs, 
zicând: "Se cuvine dar ca şi el să piară cu asemenea moarte ca aceia, ca astfel cu 
singur lucru să se înveţe, că oamenilor celor ce nu ştiu nimic despre moarte, în 
deşert li se face o cinste ca aceea". Acestea zicând îndată a trimis ca să-i taie 
capul. Deci a fost ucisă cu sabia şi Sfânta Doamna, rugându-se lângă mormintele 
sfinților mucenici, iar cinstitul ei trup l-au ars păgânii cu foc. 


În acea vreme şi Sfinţitul episcop Antim, îndemnând pe mulți către cunoştinţa 
lui Dumnezeu cu prea înţeleptele sale învățături şi scrisori şi pe mulți îndemnând 
către pătimire, s-a sfârşit şi el cu sfârşit mucenicesc. Căci tiranul a cercetat cu 
dinadinsul până l-a aflat, dar, muncindu-l mai întâi cu amar şi cu multe feluri de 
munci, n-a putut să-l biruiască, ci mai ales el a obosit mai mult, muncindu-l cu 
multe măiestrii, decât Sfântul Antim, care răbda chinurile şi bătăile. Pentru 
aceea a dat hotărârea ca să-i taie capul. Şi aşa s-a dus şi el către Domnul, 
împodobit cu îndoita cunună, a arhieriei şi a pătimirii. 


Astfel Nicomidia s-a împodobit cu stelele sfinților mucenici, în număr de două 
zeci de mii, mai adăugindu-se minunatul Glicherie şi prea fericitul Zinon şi cu 
Teofil, Dorotei, Mardonie, Migdonie, Indis, Gorgonie, Petru şi cele trei sfinte 
fecioare: Agapia, Teofila şi prea frumoasa Doamna. lar sfârşitul a toată ceata 

este Sfântul Antim, întru slava lui Hristos, adevăratul Dumnezeu, căruia 
împreună cu Tatăl şi cu Sfântul Duh 1 se cuvine cinste şi slavă în vecii vecilor. 
Amin. 

Sfinţi 20000 de mucenici din Nicomidia - drumul spre sfinţenie 

Sosind praznicul Naşterii Domnului, creştinii se adunaseră pentru prima dată 
pentru a aduce lui Hristos jertfă şi rugăciuni. Uneltind împăratul cu slugile lui, a 
trimis mulțime de ostaşi cu lemne, câlți şi altele asemenea, pentru a înconjura 
lăcaşul. Şi propunându-le creştinilor să se lepede de credinţă, dar fără de biruinţă 
asupra lor, îndată au aprins focul, toţi cei 20000 de creştini din biserică arzând 
de vii. 


SR o te 


Pe vremea când era împărat Maximilian, slujitor idolilor şi plin de mânie 
împotriva creştinilor, s-a întâmplat ca zeci de mii de oameni să rabde cu bărbăţie 
chinurile la care erau supuşi, având în suflet bucuria cununei ce îi aştepta. 
Pornind Maximilian prigoana, printre primii care şi-au arătat credința în 
Dumnezeu au fost Doamna, o fecioară din palatul împărătesc, şi famenul ei, 
ambii fiind botezați pe ascuns de Sfântul Chiril. Pentru acesta şi pentru refuzul 
lor de a sluji zeilor, Sfântul Chiril a fost ars de viu, după multe lovituri, iar 
famenul a fost aruncat în temniţă. Fecioara, bătută aspru pentru că împărţise 
averea ei săracilor, s-a prefăcut apoi a fi nebună şi, ajungând într-o mănăstire, s- 
a îmbrăcat în haine bărbătești, pentru a nu mai fi recunoscută. 


În timp ce împăratul aducea jertfe zeilor de la care credea că a primit biruinţa în 
războaie, s-au auzit glasuri de tunete mari şi au venit fulgere şi ploaie cu piatră, 
încât toate culturile au fost inundate. Dar Maximilian nu a priceput mânia 
Domnului şi mai mult prigonea Biserica, distrugând lăcaşurile şi zidind capişti 
idoleşti. 


Aşa a poruncit să fie ars şi Sfântul Glicherie, pentru că nu putea răbda cuvântul 
propovăduit de el. 


Şi pentru că nu mai reuşea să o găsească pe Doamna, a dat ordin să fie risipite şi 
toate mănăstirile, iar pe fecioare să le batjocorească. Dar Dumnezeu nu a 
îngăduit planul acestuia, căci vrând mai mulți bărbaţi să o ruşineze pe Teofila, 

una dintre fecioare, au murit, loviți de cutremur, sau au orbit. Iar pe ea a scos-o 
un înger luminat şi a dus-o într-o biserică. 


Sosind praznicul Naşterii Domnului, creştinii se adunaseră pentru prima dată 
pentru a aduce lui Hristos jertfă şi rugăciuni. Uneltind împăratul cu slugile lui, a 
trimis mulțime de ostaşi cu lemne, câlți şi altele asemenea, pentru a înconjura 
lăcaşul. Şi propunându-le creştinilor să se lepede de credinţă, dar fără de biruinţă 
asupra lor, îndată au aprins focul, toţi cei 20000 de creştini din biserică arzând 
de vii. Şi flacăra nu se stingea de cinci zile, dar nici un miros rău nu ieşea de 
acolo, ci se simţea doar buna mireasmă a muceniciei. Căci nici unul dintre cei 
aflaţi în biserică nu s-a înfricoşat de suferinţa ce îi aştepta, ci amintindu-și de 
tinerii din Babilon, s-au încurajat unii pe alții să le urmeze exemplul. 


Dar împăratul stăpânit de duhurile necurate nu s-a mulțumit cu aceasta, ci a 
continuat prigoana. 


Sfântului Dorotei i-a tăiat capul, pe Mardonie l-a ars în foc, pe Migdonie l-a 
îngropat de viu, iar pe Gorgonie, famenul Indis şi pe Petru i-a aruncat în mare, 
legându-le piatră mare de gât. 


Aflând despre acestea Doamna, care până atunci se nevoise într-o peşteră, a 
coborât din munte şi, cu ajutorul unor pescari, a luat trupurile celor trei mucenici 
din mare şi le-a îngropat cu cinste, tămâind şi plângând pentru că ea nu se 
învrednicise de un asemenea sfârşit. Nu a mai durat mult până când sufletul ei 
plin de dragoste pentru Dumnezeu să treacă la cele veşnice, căci a aflat 
împăratul că se îngrijeşte de morminte şi a poruncit să îi fie tăiat capul, trupul ei 
fiind ars apoi. 


Și Sfântului Antim i-a fost tăiat capul cu sabia, pentru că îndemna pe mulţi către 
cunoştinţa lui Dumnezeu. 


Aşa s-au legat de numele Nicomidiei cununile mucenicilor, iar pentru rugă- 
ciunile lor credinţa a înflorit şi mai mult în inimile celor rămaşi pe pământ. 

Sinaxar din 28 decembrie 





In această lună, în ziua a douăzeci şi opta, pomenirea Sfinţilor douăzeci de mii 
de mucenici ce au ars în Nicomidia. 


După ce împăratul Maximian s-a întors biruitor din lupta împotriva etiopienilor, 
a vrut să aducă jertfe de biruinţă idolilor. De aceea a trimis scrisori pretutindeni, 
ca să vină toţi în Nicomidia să se închine zeilor acolo. 


Sfântul Antim, episcopul Nicomidiei, a adunat în biserica lui tot poporul lui 
Hristos, că era atunci sărbătoarea Naşterii lui Hristos, a prăznuit împreună cu ei 
şi i-a învăţat adevărata credinţă. 


Maximian aflând că episcopul este cu creştinii în biserică, a poruncit să pună în 
jurul bisericii lemne uscate, să le aprindă si să ardă pe creştini. 


Când episcopul a aflat aceasta s-a grăbit de a botezat pe catehumeni, a săvârşit 
Sfânta Liturghie şi a împărtăşit pe toţi creştinii cu dumnezeieştile şi prea curatele 
Taine. Şi aşa, aprinzându-se lemnele, s-au săvârşit toți. 


Prin harul lui Dumnezeu Sfântul Antim a scăpat nevătămat, ca să fie de folos şi 
altora. A adus prin botez pe mulți la Hristos şi după ce a fost mult chinuit, s-a 
mutat la Hristos, şi a dobândit Impărăția Cerurilor. 


Tot în această zi, pomenirea sfinţilor mucenici cei din senatul roman, care n- 
au fost în biserică şi n-au fost arşi, ci de felurite chinuri S-au săvârşit. 


Tot în această zi, pomenirea Sfântului Ind, care fiind aruncat în mare, S-a 
săvârşit. 
Tot în această zi, pomenirea Sfinţilor Gorgonie şi Petru, care în mare S-au 


Săvârşit. 


Tot în această zi, pomenirea Sfântului mucenic Zinon, care de sabie s-a 
Săvârşit. 

Tot în această zi, pomenirea Sfântului Mardonie, care prin foc s-a săvârşit. 


Tot în această zi, pomenirea Sfântului Dorotei, care a fost căpetenie în oştire 
şi de sabie s-a săvârşit. 


Tot în această zi, pomenirea Sfântului Teofil diaconul, care fiind lovit cu 
pietre, s-a săvârşit. 


Tot în această zi, pomenirea Sfântului Migdonie, care fiind băgat de viu în 
groapă, S-a săvârşit. 


Tot în această zi, pomenirea Sfântului Glicherie preotul, care de foc s-a 
Săvârşit. 

După ce spurcatul Maximian a hotărât ca să fie arşi în biserică cei douăzeci de 
mii de sfinţi, a poruncit să fie ucişi şi creştinii care nu s-au întâmplat în biserică 


şi n-au fost arşi. 


Sfântul Ind şi Sfinţii Gorgonie şi Petru au fost legaţi cu pietre şi aruncaţi în 
mare. 


Sfântul Zinon, care era general şi Sfântul Dorotei, căpetenie de oştire, li s-au 
zdrobit faţa şi dinţii cu pietre şi li s-au tăiat capetele. 


Sfântul Mardonie a fost ars în foc. 

Sfântul Migdonie a fost băgat de viu într-o groapă şi s-a săvârşit. 

Sfântul Glicherie preotul, de foc s-a săvârşit. 

Sfântului Teofil, diaconul, i s-a tăiat limba şi a fost lovit cu pietre. 

Şi alții mulţi au primit cununa muceniciei, în ziua aceea. 

Sfânta Domna a adunat sfintele moaşte ale tuturor acestora şi le-a îngropat. Apoi 
s-a urcat într-o corabie şi s-a dus de s-a ascuns într-un loc potrivit. A fost însă 
pârâtă lui Maximian şi din porunca aceluia i s-a tăiat capul, apoi a fost arsă în 


foc. 


Tot în această zi, pomenirea Sfintei Domna, căreia i s-a tăiat capul cu sabia şi 
a fost apoi aruncată în foc. 

Sfânta muceniţă Domna a trăit pe vremea împăratului Maximian în oraşul 
Nicomidia. Era preoteasă într-un templu idolesc numit Dodecateu, pentru că 
avea în el doisprezece idoli. Citind Faptele Sfinților apostoli şi Epistolele 
Sfântului apostol Pavel, i s-a luminat sufletul, a cunoscut adevărata credinţă, a 
crezut în Hristos şi a fost botezată de Chiril, episcopul Nicomidiei, împreună cu 
eunucul Ind şi cu mulţi alţii. Era de doisprezece ani când a primit Sfântul Botez. 


După mutarea din viaţă a episcopului Chiril, a venit în locul lui, prin hotărârea 
lui Dumnezeu, Antim. 


După ce s-a botezat Sfânta Domna dădea la săraci tot ce primea de la templu. 
Şeful eunucilor a descoperit-o şi avea de gând să o pedepsească. Ea însă s-a 
făcut nebună. De aceea a fost trimisă la episcop să o vindece. Şi aşa a ajuns să 
fie între creştini. 


Maximian, după ce s-a întors din războiul împotriva etiopienilor, a căutat pe 
Domna. Negăsind-o s-a amărât şi avea să fie ucişi mulţi creştini, lucru ce s-a şi 
întâmplat. 


Sfânta Domna a luat moaştele sfinților şi le-a îngropat. Aflându-se fapta ei, i s-a 
tăiat capul. 


Tot în această zi, pomenirea Sfântului Nicanor, apostolul, care în pace s-a 
Săvârşit. 


Tot în această zi, pomenirea Sfântului mucenic Secund, care de sabie s-a 
săvârşit. 


Tot în această zi, pomenirea cuviosului părintelui nostru Vavila, care cu pace 
S-a săvârşit. 


Tot în această zi, pomenirea cuviosului Simeon (Simon) "al pietrei", izvo- 
râtorul de mir, ctitorul Mănăstirii Simonopetra (Simonos-Petras) din Muntele 
Athos, care cu pace S-a săvârşit. 


Sfântul Simon a înflorit în grădina Maicii Domnului, în cursul secolului al XIII- 
lea, într-o perioadă în care imperiul bizantin era divizat şi slăbit în urma cru- 
ciadelor, iar capitala fusese mutată la Niceea. Dispreţuind vanitățile acestei lumi 
s-a retras în Muntele Sfânt, pe lângă un bătrân, pentru a lucra la mântuirea 
sufletului său. 


EI şi-a ales un bătrân nu numai experimentat în asceză, dar şi sever şi exigent, şi 
i s-a supus cu totul ca lui Dumnezeu Insuşi. Ascultarea sa exemplară, umilinţa şi 

iubirea pentru părintele său duhovnicesc care însă nu îl scutea nici de mustrări, 
nici de lovituri au dovedit o înaltă virtute şi au atras admiraţia călugărilor de la 
Athos. Purtarea sa a atras şi respectul bătrânului său care a încetat să îl mai 
considere un ucenic, ci mai curând un tovarăş în luptele duhovniceşti. 


Totuşi aceste onoruri nu i-au fost pe plac celui ce alesese singurătatea şi să 
urmeze lui lisus. Astfel, prin forţa împrejurărilor, a obţinut să plece să trăiască 
singur. După multe căutări, a ales să trăiască într-o peşteră îngustă şi umedă, pe 
versantul vestic al Muntelui Athos, la 300 de metri deasupra mării. A luptat zi şi 
noapte contra asalturilor demonilor, având drept arme doar credinţa, speranţa şi 
invocarea Numelui atotputernic al Domnului nostru. 


Într-o noapte, cu câteva zile înainte de sărbătoarea Crăciunului, a văzut o stea că 
se desprinde dintr-o dată din cer şi coboară, oprindu-se deasupra unei stânci 
abrupte în faţa grotei. Presupunând că este o cursă a vrăjmaşului care se 
transformă adesea în înger de lumină, ascetul n-a crezut. 


Vedenia s-a repetat în nopţile următoare până în seara de Crăciun când steaua 
luminoasă a coborât pe stâncă ca şi steaua din Bethleem, iar o voce s-a auzit din 
cer: "Nu te îndoi, Simoane, slugă credincioasă a Fiului Meu! Priveşte acest semn 
şi nu părăsi acest loc pentru a merge în singurătate aşa cum îţi doreşti, pentru că 
aici doresc să întemeiezi o chinovie pentru mântuirea multor suflete." 


Liniştit fiind de vocea Maicii Domnului, Simon a fost dus în extaz la Bethleem 
înaintea copilului Hristos, cu Ingerii şi Păstorii; apoi, venindu-şi în fire, s-a 
apucat fără întârziere să construiască Noul Bethleem. 


Puțin după această viziune, trei tineri fraţi dintr-o bogată familie din Thesalia 
(sau din Macedonia), auzind de virtuțile Sfântului Simon, au venit la el pu- 
nându-i la picioare toată averea lor ca şi cei trei Magi şi rugându-l să-i primească 
ucenici. 


Venind apoi muncitorii, au vrut să înceapă să construiască dar, văzând că locul 
pe care îl arăta lor Sfântul Simon este atât de abrupt şi periculos, au refuzat şi |- 
au acuzat că şi-a pierdut mințile. 


Chiar în acel moment, fratele care le aducea de băut a alunecat şi a căzut în 
prăpastie. Erau siguri că fratele a murit şi aceasta le-a confirmat reproşurile pe 
care le făcuseră sfântului. Dar care nu le-a fost mirarea când, datorită rugă- 
ciunilor Sfântului Simon, l-au văzut pe fratele urcând pe celălalt versant cu 
burduful de vin şi cu paharul plin în mână pregătit să îi servească. Crezând, 
muncitorii au devenit călugări şi au putut vedea de nenumărate ori în timpul 
construirii chinoviei că Domnul i-a dat o mare putere slugii sale. 

Construcţia fiind terminată, la Noul Bethleem au început să vină destul de mulți 
călugări. Dar într-o zi au debarcat pe insulă piraţii sarazini. Sfântul Simon i-a 
întâmpinat cu daruri, sperând să îi abată de la a devasta mănăstirea. Cum însă 
aceştia, nemulțumiți, s-au aruncat cu sălbăticie asupra lui, au fost pe loc orbiţi, 
iar unuia dintre ei, care ridicase iataganul asupra sfântului, 1-a fost paralizat 
braţul. Cuceriţi de rugăciunea sfântului, ei se pocăiră, primiră Sfântul Botez şi 
deveniră toți călugări. 


După mulți ani în care harul pe care i l-a dat Dumnezeu s-a vădit în multe 
minuni, profeţii şi mai ales prin învăţătura sa, Sfântul Simon a adormit în pace, 
înconjurat de ucenicii săi cărora le-a cerut pentru ultima dată să respecte 
învăţătura primită cu frică de Dumnezeu, credinţă, grijă şi ascultare totală faţă de 
egumen şi duhovnic. 


Din mormântul sfântului a început să curgă mir care făcea multe minuni (de 
unde şi numele de Mirovlitul). Dar distrugerile repetate ale mănăstirii au făcut să 
nu mai rămână nici o urmă a mormântului sau a moaştelor sale. Cu toate acestea, 
sfântul nu a încetat să fie o prezenţă nevăzută protejând în multe rânduri pe cei 
ascultători, mustrându-i greu pe cei neglijenţi sau pe profanatori. 


In ziua când este sărbătorit, unii au putut vedea o lumină divină ieşind din 
peşteră sau acoperindu-i icoana din biserică ca un voal. 


Un secol după adormirea sa, fiica despotului Macedoniei, Jean Ugles, a fost 
eliberată de un duh necurat cu ajutorul Sfântului Simon. Drept mulțumire, tatăl 
său a transformat mica mănăstire a Sfântului Simon într-un aşezământ bogat cu 
multe proprietăți. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

După ce împăratul Maximian (304-311) i-a biruit pe etiopieni, a vrut să aducă 
jertfe de biruinţă idolilor. De aceea, pretutindeni a trimis scrisori, ca toţi locui- 
torii imperiului să vină în Nicomidia şi să se închine zeilor acolo. 


Astfel, în cetatea Nicomidiei s-au adunat nenumărați oameni, iar printre cei adu- 
şi cu forţa de soldaţi se aflau şi numeroşi creştini, care aflând că în biserica 
cetății Sfântul Antim, episcopul Nicomidiei, săvârşea Sfânta Liturghie, cu prile- 
jul Naşterii Domnului, au mers în număr mare la biserică să se roage. 


Maximian, aflând aceasta, a poruncit ca în jurul bisericii să fie puse lemne 
uscate şi să-i ardă pe creştini de vii. 


Atunci, Sfântul Antim s-a grăbit să-i boteze pe catehumeni şi i-a împărtăşit pe 
toți credincioşii cu dumnezeieştile şi prea curatele Taine. Şi aşa, aprinzându-se 
lemnele, toţi creştinii dinăuntru au ars ca nişte făclii vii. 

lar pe ulițele cetăţii, ostaşii tăiau cu săbiile pe cei ce mărturiseau credinţa în 
Hristos. Şi au pierit atunci 20.000 de mucenici. 


Prin harul lui Dumnezeu, Sfântul Antim a scăpat nevătămat, ca să fie de folos şi 
altora. EI a adus, prin Botez, pe mulţi la Hristos, şi după ce a fost chinuit mult s- 
a mutat la Hristos şi a dobândit Împărăția cerurilor. 

lulian Dumitraşcu - Calendar Ortodox - Sfinţii 20.000 de mucenici din 
Nicomidia (Harţi) 





Aceşti 20.000 de mucenici au pătimit în anul 287, pe când în Nicomidia păstorea 
episcopul Chiril. Pătimirea a început cu botezarea unei fecioare pe nume Doa- 
mna. Aceasta era preoteasă slujitoare a idolilor din palatul împăratului Maxi- 
mian (285-305). 


Aflându-se că tânăra s-a creştinat și a împărțit averea sa săracilor, episcopul 
Antim, urmașul lui Chiril, i-a găsit o mănăstire de maici ca să se ascundă. 


Într-o zi de sărbătoare creştină, împăratul Maximian a intrat în Episcopia de 
Nicomidia căutându-l pe Antim, însă nu l-a găsit. În biserică fiind foarte multă 
lume, împăratul s-a întors către cei de față şi le-a zis: „Lepădaţi-vă de credința 
voastră, că de nu veţi asculta, voi arde locaşul acesta cu voi toţi”. 


La această cerere a împăratului, preotul Glicherie a răspuns fără frică: „Nici da- 
rurile tale nu le poftim, nici de îngrozirile tale nu ne temem, fiindcă avem arme 
de sus de la Împăratul a toate și nădăjduim că stându-ţi împotrivă vom dobândi o 
minunată biruinţă, că fiind bătuţi de tine, noi biruim”. 


Glicherie a fost supus chinurilor şi în cele din urmă martirizat în afara orașului. 
Impăratul Maximian observând că în convoiul preoților păgâni nu se află nici 
Indis şi nici Doamna, a poruncit să fie căutaţi şi aduși înaintea sa. 


Pe Indis l-au adus imediat şi l-au întemnițat. Aflând că tânăra Doamna se află în 
mănăstire, stareţa Agatie a tuns-o, a îmbrăcat-o bărbăteşte şi 1-a poruncit să se 
ascundă în munţi printre alţi creştini. 

În astfel de împrejurări a început sărbătoarea Naşterii Domnului. Creștinii nu au 
ținut cont de asupririle persecutorilor și s-au strâns în biserică, au închis uşile şi 
au început să se roage. Ostaşii lui Maximian au pus lemne în jurul bisericii şi au 
dat foc. Creştinii care încă se mai aflau afară au fost şi ei aruncaţi în foc. 


În dorinţa de a scăpa de toţi creştinii din Nicomidia, împăratul i-a omorât şi pe 
Dorotei, şi pe Indis, care se aflau în temniță. Auzind fecioara Doamna toate 
acestea, şi-a părăsit peştera în care stătea ascunsă şi s-a dus la țărmul mării și i-a 
îngropat cu ajutorul unor creștini din cetate. 


Aflând împăratul că un tânăr stă tot timpul lângă mormintele creştineşti de lângă 
zidurile orașului, a poruncit să fie omorât şi acesta. Astfel, a primit moarte mar- 
tirică fecioara Doamna şi mai târziu și episcopul Antim. 


Troparul, glas 2: Purtătorilor de biruinţă ai Domnului, fericit este pământul care 
s-a adăpat cu sângiurile voastre şi sfinte sunt locaşurile care au primit trupurile 
voastre. Că în locul de chinuri pe vrăjmaşi i-aţi biruit şi cu îndrăzneală pe Hri- 
stos L-aţi propovăduit. Pe Dânsul, ca pe un Bun, rugaţi-L pentru noi, ca să mân- 
tuiască sufletele noastre. 

Proloage din 28 decembrie 





Luna decembrie în 28 de zile: Sfinţii douăzeci de mii de mucenici, care au ars 
în Nicomidia. 


Nelegiuitul împărat Maximian (304-311), biruitor întorcându-se din războiul ce 
purtase împotriva etiopienilor şi socotind că zeii şi idolii i-au adus lui biruinţa în 
lupte, a voit să aducă jertfele cele de mulţumire zeilor, în Nicomidia. 


Deci, a trimis în toate părţile vestitori, ca să pornească pe toţi supuşii săi să se 
închine, împreună cu împăratul, la chipurile zeilor ce erau acolo. Drept aceea, s- 
a adunat în cetatea aceia mulțime nenumărată de popor, de nu încăpea prin case 
şi petrecea pe uliţe şi pe câmpul din vecinătate, aşteptând porunca împăratului. 
Şi era praznicul Naşterii Domnului, din anul 304 de la mântuirea lumii. 


Și printre cei aduşi cu sila de ostaşi, se afla mulțime multă de creştini care, 
nevoind să meargă la capiştea idolească şi aflând că în biserica cetăţii Sfântul 
Antim, episcopul Nicomidiei, săvârşeşte Sfânta Liturghie, au mers în mare 
număr la biserică şi ascultau slujba ce se săvârşea acolo. 


Deci, Maximian, aflând de aceasta, s-a mâniat şi, trimițând ostaşi, aceştia au 
încuiat pe dinafară uşile bisericii, ca să-i dea foc şi să ardă pe creştini. 


De aceea, aflând episcopul, s-a grăbit de a boteza pe cei ce nu erau încă botezați, 
şi 1-a împărtăşit pe toți cu Dumnezeieştile şi Preacuratele Taine, îmbărbătându-i 
să primească moartea pentru Hristos. 

In vremea aceasta, slujitorii împărăteşti au aprins lemnele şi flăcările au cuprins 
toată biserica şi toţi creştinii dinlăuntru au ars ca nişte făclii vii. 


lar pe ulițele cetăţii, ostaşii tăiau cu săbiile pe cei ce mărturiseau credința în 
Hristos. Şi au pierit atunci ca la 20000 de mucenici. 


Cu ale lor sfinte rugăciuni, Doamne miluieşte şi ne mântuieşte pe noi. Amin. 
Întru această zi, cuvânt din Pateric, despre loan Colovul. 


Se spune despre ava loan Colovul că, după ce a mers la un părinte teban, care 
petrecea în pustiul Schitului, a luat părintele lui un lemn uscat şi l-a răsădit şi 1-a 
zis lui: "In toate zilele să-l uzi pe acesta cu un ulcior de apă, până ce va face 
rod." 


Insă, era apa departe de dânşii, atâta cât se ducea de cu seară şi venea dimineaţa. 


Deci, până la trei ani udându-l, s-a prins lemnul acela şi a făcut rod. Şi părintele 
lui, culegând rodul, l-a dus pe el la biserică, grăind: "Fraţilor, veniţi de vedeţi şi 
mâncaţi din rodul acesta al ascultării. 


Întru această zi, cuvânt al Sfântului loan Gură de Aur, despre flămânzire şi 
post. 


Sunt mulţi care zic: "De ce trebuinţă este postul la cei care viețuiesc în 
curăţie?”” Dar aceasta este o întrebare a celor leneşi şi slabi. Că, cine a fost mai 
curat decât Adam? Şi încă şi pe acesta nu l-a lipsit Dumnezeu de post. Pentru că 
ceea ce i-a zis lui: "Din toţi pomii ce sunt în Rai să mâncaţi, iar din pomul 
cunoştinţei binelui şi răului să nu mâncaţi dintr-însul” - acesta este chip al 
postului. Şi de vreme ce de acest post a fost de trebuinţă în Rai, apoi cu cât mai 
mult, afară din Rai este el trebuitor. 


Dacă, mai înainte de răni, era trebuinţă de ierburi vindecătoare, apoi, cu cât mai 
vârtos, în vreme de răni? Deci, până a nu veni încă războiul asupra noastră, a 
fost trebuinţă de arme, cu cât mai mult acum, când stăm în mijlocul războiului 
poftelor? 


Încă să cunoaşteţi cât Se mânie Dumnezeu, când se huleşte postul şi cât îl 
iubeşte pe cel ce îl ţine cu cinste. Adam n-a cinstit postul; drept aceea a auzit 
glasul Domnului, zicându-i: "Pământ eşti şi în pământ vei merge." lată cât se 
mânie Dumnezeu când defaimă cineva postul, că moarte aduce asupra celui ce 
nu poartă de grijă de el. 

Dar, iată acum puterea postului. Că postul întoarce jumătate din calea ce duce la 
moarte. Pildă şi dovadă despre aceasta avem nu de la doi oameni sau trei, ci de 
la un popor întreg, al cetăţii celei mari a ninivitenilor, care era aproape de pieire, 
de nu s-ar fi întors cu pocăință şi cu post. Şi aceştia, adică, neavând nici lege, 
nici ştiinţă de ceva, singuri şi-au pus lor lege: postul. 


Deci, noi cum să ne lepădăm de acela pentru care avem o mulțime de dovezi? 
Că Moise şi Ilie, când voiau să se apropie şi să vorbească cu Dumnezeu, la post 
alergau mai întâi şi mâini pătrunse de post aveau ei ridicate spre cer. 


Incă şi Însuşi Domnul Dumnezeul nostru lisus Hristos a flămânzit, vreme de 
patruzeci de zile, netrebuindu-l lui post, ci dându-ne nouă armă de biruinţă 


asupra a toată puterea diavolului. 


Dumnezeului nostru slavă acum şi pururea şi în vecii vecilor! Amin. 

Sfântul Nicolae Velimirovici — Proloagele de la Ohrida din 28 decembrie 

Pomenirea celor douăzeci de mii de Mucenici [arşi în biserica] din 
Nicomidia 


In timpul domniei răului împărat Maximian Hercules, a înflorit minunat la Nico- 
midia credinţa creştină, sporindu-şi roada din zi în zi. 


Aflându-se odată împăratul în această cetate şi aflând de numărul mare de 
creştini din ea, şi de înflorirea pe care o cunoaşte credinţa creştină, s-a umplut 
de ură şi a pus la cale exterminarea ei. Se apropia praznicul Naşterii Domnului şi 
împăratul ştia că atunci toți creştinii se vor strânge în marea biserică din 
Nicomidia. De aceea el a poruncit ca, biserica să fie înconjurată de lemne uscate, 
cărora soldaţii la momentul cuvenit să le pună foc. Astfel, când toţi creştinii se 
strânseseră după miezul nopţii în biserică pentru săvârşirea Sfintei Liturghii, 
soldaţii au înconjurat biserica şi nu au mai permis nimănui să iasă din ea. 


Inăuntru a intrat trimisul împăratului care le-a vestit creştinilor că împăratul îi 
somează să jertfească idolilor, altfel vor fi arşi de vu. 


Atunci arhidiaconul bisericii, aprins de focul râvnei dumnezeieşti şi atlet al lui 
Hristos, a întărit poporul şi i-a pus înainte slava muceniciei la care îi cheamă 
Dumnezeu. EI le-a pus înainte pilda celor trei Tineri din cuptorul de foc: „lată, 
Fraților, Masa Sfintei Jertfe stă înaintea noastră, pe ea Domnul Se aduce acum 
Jertfă pentru noi! Oare nu ne vom pune şi noi vieţile spre a Lui slavă şi a noastră 
mântuire în acest loc sfânt?" 


Poporul s-a umplut de Duhul Sfânt şi au voit cu râvnă să răspundă dumnezeieştii 

chemări. Atunci toți catehumenii au fost botezați şi unşi cu Sfântul şi Marele 
Mir. (Atunci înaltpreasfinţitul Antim a împărtăşit tot poporul din biserică cu 
Preacuratele lui Hristos Taine. De asemenea, "Prin harul lui Dumnezeu Sfântul 
Antim a scăpat nevătămat, ca să fie de folos şi altora. El a adus prin Botez pe 
mulţi la Hristos şi după ca a fost mult chinuit, s-a mutat la Hristos şi a dobândit 
Împărăţia Cerurilor." - vezi Sinaxarul Sfinților din Minei.) 


Soldaţii, văzând răspunsul lor, au pus foc bisericii, incendiind lemnele aşezate 
din timp. Toţi cei douăzeci de mii de oameni dinăuntru au ars de vii, înălțând 
cântări de laudă lui Dumnezeu. Biserica a ars timp de cinci zile; din ea s-a înălţat 
un fum de o bunămireasmă negrăită care a umplut tot ţinutul. 


Deasupra locului a stat o lumină aurie, negrăită, ca străbătută de raze de soare. 
Aşa s-au săvârşit către Domnul aceste mii de bărbaţi, femei şi copii, încunu- 
nându-se cu cununile veşnicei slave de către Domnul Hristos, în fericita Lui 
împărăție. Ei au luat mucenicia la anul 302. 


Pomenirea cuviosului părintelui nostru Simeon, izvorâtorul de mir 
EI a fost întemeietorul Sfintei mânăstiri Simonospetra din Sfântul Munte Athos. 


EI s-a prea slăvit cu asprele nevoinţe întru care pururea s-a nevoit, cu vederile 
dumnezeieşti şi cu facerile de minuni. 


EI s-a săvârşit cu pace către Domnul, la anul 1257. 
Pomenirea Sfintei muceniţe Domna 


Ea a fost fecioară şi preoteasă pagână la curtea împăratului Maximian. Dar 
citind Faptele Sfinților apostoli, pe care le dobândise într-un oarecare fel, duhul 
ei s-a curăţit şi s-a aprins de lumina adevărului, iar fecioara Domna a crezut în 
Hristos şi s-a botezat de către episcopul Chiril al Nicomidiei, împreună cu 
eunucul Ind. 


Sfântul Chiril a sfătuit-o pe ea să intre în Mânăstirea ce avea egumenă pe fericita 
Agatha, ceea ce fecioara Domna a şi făcut. Dar căutând-o împăratul, fericita 
Agatha a îmbrăcat-o pe Domna în haine bărbăteşti şi a ascuns-o într-o mânăstire 
de bărbaţi. 


Aceasta s-a întâmplat pe când la Nicomidia ardeau de vii în biserică cei două- 
zeci de mii de mucenici, din porunca aceluiaşi Maximian. 

Imediat după acest holocaust, la porunca împăratului, Sfinţilor Ind, Gorgonie şi 
Petru li s-au legat de gât piatra de moară şi au fost aruncaţi în mare. 


Marelui general Zeno, care s-a împotrivit pe faţă împăratului, acuzându-l de 
crime şi de idolatrie, i s-a tăiat pe loc capul; Sfântul Theofil, diaconul Sfântului 
episcop Antim, a fost asasinat prin bătaia cu pietre şi cu săgeți; Fericita egumenă 
Agatha, precum şi aristocrații Dorotei, Mardonie, Migdonie şi Eftimie au fost şi 
ei asasinați pentru mărturisirea lui Hristos. 


Intr-o noapte, fecioara Domna, mergând pe ţărmul mării [îmbrăcată în straie 
bărbăteşti], a văzut nişte pescari cum îşi aruncă mrejele în mare. Ea atunci 
plângea uciderea Sfântului Ind. 


Strigată de pescari să le ajute la scoaterea mrejelor din apă, ea a mers şi a văzut 
că în mreje s-au aflat trei trupuri de oameni. Ea atunci i-a recunoscut pe Sfinţii 
Ind, Gorgonie şi Petru şi luând trupurile lor, le-a îngropat cu cinste. 


Aflând împăratul că există un tânăr care în fiecare noapte merge şi tămâiază 
mormintele mucenicilor creştini, el a poruncit prinderea şi decapitarea lui. 


Astfel a fost omorâtă Sfânta Domna, încununându-se cu cununa veşnicei slave a 
muceniciei de către Domnul Hristos şi strămutându-se la locașurile cele cereşti 
unde se bucură pururea împreună cu ceilalți mucenici, prietenii ei. 


Cântare de laudă la Sfinţii douăzeci de mii de mucenici din Nicomidia 


O, Sfinţilor mucenici, chinul vostru a pierit, 
De pe ale voastre feţe lacrima s-a şters, 
Rănile s-au vindecat. 


Chinul Bisericii însă va mai dura, 
paharul suferințelor ei 
Nu s-a umplut desăvârşit. 


O, Sfinţilor slăviţilor mucenici, 
noi pe voi vă rugăm: 
Apăraţi Biserica până la sfârşit! 


O, Sfinţilor mucenici, ai lumii biruitorilor, 

împotriva voastră s-au ridicat toate legiunile din iad. 
Voi statu-le-aţi împotrivă, ca nişte viteji, 

Iar ele s-au prăvălit în neant. 

Voi acuma priviţi Faţa Sfintei Treimi, 

In dumnezeiasca Lumină vă bucurați. 


O, Sfinţilor mucenici, 
noi ale voastre răni le sărutăm, 
Și ale voastre lacrimi, al vostru sânge sfânt. 


Voi fortăreață sunteți 

a Bisericii lui Hristos, 

Rugaţi-vă Lui pentru noi, 

cei din Ea! 

Rugaţi-vă Lui ca să ne facă vrednici 
Fraţii voştri să ne numim şi noi. 
Rugaţi-vă Lui ca să ne asemanăm vouă, 
O, Sfinţilor viteji, ai harului Fii! 


Cugetare 


lată o istorie din viaţa Dumnezeiescului Prunc: apropiindu-se Preasfânta Feci- 
oară Maria cu Dumnezeiescul Prunc şi dreptul losif de cetatea Hermopolis [Cai- 
To], ei au văzut un copac înaintea porţilor cetăţii. Cei care veneau de departe, 
obosiţi, obişnuiau să se odihnească sub acest copac, mai înainte de a intra în 
cetate, în pofida faptului că nu era un copac foarte înalt, nici foarte des, iar 
umbra nu era foarte bună. Dar în acea ţară secetoasă şi fără vegetație egiptenii 
numeau acel copac „Persea" şi se închinau la el ca la o divinitate, crezând că un 
duh locuieşte în el. În realitate, în acel copac locuia un diavol. 


Apropiindu-se de acel copac dumnezeiasca Familie, copacul s-a cutremurat cu 
un cutremur înfricoşat, iar duhul necurat a fugit de acolo, căci s-a temut de apro- 
pierea Pruncului Hristos. Atunci s-a văzut lucru de minune: copacul şi-a aplecat 
coroana lui rară până la pământ, închinându-se înaintea Pruncului Dumnezeu, ca 
o ființă rațională. Copacul a rămas astfel îndoit, dăruind de atunci înainte umbră 
minunată călătorilor osteniți. De atunci copacul a căpătat miraculoase puteri 
tămăduitoare de la Pruncul Hristos, care vindecau toate neputinţele oamenilor. 


Sfinţii călători au mers după aceea în satul Maratea. În apropiere de sat ei au vă- 
zut un smochin şi intrând dreptul Iosif în sat spre a rândui cele de trebuinţă, 
Preasfânta Fecioară au mers sub smochin cu Pruncul ca să afle odihnă. Şi o, 
minune! Pomul s-a aplecat cu ramurile până la pământ, sporind minunat umbra 
atât de trebuitoare! Iar tulpina groasă a smochinului s-a despicat, dăruind locaş 
de odihnă Pruncului şi Mamei! Lucru şi mai minunat încă, izvoraş de apă proa- 
spătă şi vie a izbucnit atunci lângă smochin. 

Dreptul losif a aflat căsuţă de locuit în apropierea smochinului minunat şi acolo 
s-au sălăşluit. lar acela a fost singurul izvor de apă proaspătă şi vie din întregul 
Egipt, căci singura altă apă a Egiptului vine din Nil, care se ramifică în mulţime 
de canale. Astfel, cele asemenea se adună împreună: Domnul Hristos, Izvorul 
Nemuritor al Apei celei Vii, a făcut să izvorască doar prin simpla Lui prezenţă 
izvorul apei celei vii şi proaspete din adâncul pământ. 


Luare aminte 


Să luăm aminte la soborul Sfinților mucenici ai lui Hristos: 
e Lacumau îndurat moartea cu vitejie, nelepădându-se de Hristos; 
e La cum, din dragoste pentru Hristos Domnul, au mers la a lor moarte ca 
şi la un praznic; 
e Lacum ei se bucură acum în ceruri de Sfânta Lui Faţă şi se roagă Lui 
pururea pentru noi. 


Predică despre Preasfânta Fecioară Maria, de Dumnezeu Născătoarea 
Mama Lui a zis celor ce slujeau: Faceţi orice vă va spune (loan 2: 5). 


lată aici bucurie pentru toţi credincioşii! Cea care stă cel mai aproape de 
Domnul Hristos Mântuitorul în ceruri, aşa cum a stat şi pe pământ, poartă de 
grijă de credincioşi, se pogoară la ei, îi ajută şi îi sfătuieşte. Faceți orice vă va 
spune EI, Care este Fiul meu şi Dumnezeul meu. Aşa i-a sfătuit Ea pe slujitorii 
de la Nunta din Cana Galileii, iar ei au făcut cuvântul ei şi au văzut minunea. 


Din acele puţine cuvinte ale Preasfintei Fecioare, Mireasa lui Dumnezeu, 
înregistrate de Sfânta Scriptură, noi primim o învăţătură foarte scumpă, singura 
şi cea mai adevărată învăţătură scripturistică pe care a dat-o Ea omenirii în 
timpul 

vieţii ei pământeşti. Faceți orice vă va spune! Ca şi când ar fi voit să spună: EI 
cunoaşte toate; El poate toate; EI vă iubeşte pe voi toţi; de aceea, nu vă uitaţi 
nici încoace, nici încolo, ci priviţi numai la EI şi împliniţi cuvântul Lui! 


Preasfânta Fecioară a cunoscut că responsabilitatea ei în această lume este aceea 
de a vieţui numai Domnului, de a îndruma pururea omenirea către Domnul ca 
Izvor al Vieţii şi ea în mod voluntar îşi continuă şi din ceruri responsabilitatea ei 
de pe pământ. 


De-a lungul întregii istorii a Bisericii, ea a povăţuit şi povăţuieşte neîncetat 
omenirea să facă tot ceea ce Domnul spune. Aceasta este Evanghelia ei, 
Evanghelia Preasfintei Născătoare de Dumnezeu şi Pururea Fecioarei Maria. Ea 

nu constă din cele patru Cărţi ale Evangheliştilor Noului Testament, ci din patru 
cuvinte: Faceți tot ce Spune. 


O, fraților, să o ascultăm pe ea! Să o ascultăm ca pe o maică a noastră şi mai 
mult decât pe mama noastră! Căci ea cel mai mare bine îl doreşte pentru noi, 
anume să împărăţim veşnic alături de Fiul ei întru Veşnica Lui împărăție. 


O, Preasfântă Născătoare de Dumnezeu şi pururea Fecioară, ajută-ne nouă 
Să împlinim cuvintele Lui! Căci numai a ta şi a Lui este toată Slava şi mul- 
țumita în veci. Amin. 

Nicomidia, Calcedon, Bizanţ şi Niceea în prima tetrarhie, cca. 293 d.Hr. 


Nicomidia (sau Nicomedia, în limba gracă: Niopum5eru) a fost un oraş din Asia 
Mică, în apropiere de Constantinopol şi de Niceea, care a fost capitala interimară 
alui Constantin cel mare în timp ce orașul Bizanţ era reconstruit. În perioada 
imediată de după recunoașterea oficială a creştinismului, Nicomidia a fost scaun 
episcopal al casei imperiale. În zilele noastre, orașul, care continuă să existe, se 
numește Izmit, în Republica Turcă. 


Istoric 


Nicomidia (grecește: Nicoum5ero) era cunoscut şi sub alte nume. Cel mai vechi 
oraş de pe acest loc a fost fondat în secolul al VIII-lea î.Hr. Cunoscut inițial sub 
numele de Astacus sau Olbia, oraşul a fost reconstruit de Nicomede 1 de Bitinia 
în secolul al III-lea î.Hr. şi redenumit Nicomidia, devenind cu timpul unul din 
cele mai importante orașe din nord-vestul Asiei Mici. Odată cu introducerea 
sistemului de guvernare tetrarhic în Imperiul Roman, Dioclețian a făcut oraşul 
capitală a părții răsăritene a imperiului în anul 286. 

După înfrângerea lui Licinius din anul 324, Constantin a folosit Nicomidia ca şi 
capitală interimară. El a murit în vila regală în 337, care se găsea aproape de 
Nicomidia. Pentru încă multe secole, Nicomidia şi Niceea vecină au rămas oraşe 
importante în politica imperială și a Bisericii Ortodoxe. Niceea a fost aleasă ca 
loc de desfăşurare a ceea ce va fi cunoscut sub numele de Sinodul | Ecumenic 
deoarece se găsea aproape de reşedinţa lui Constantin din Nicomidia. La această 
reşedinţă Eusebiu de Nicomidia I-a botezat pe Constantin în 337. 


După ce zona a fost cucerită de turcii otomani în 1326, numele oraşului a fost 
schimbat în Izmit. 


Sfinţi din Nicomidia 
Sfinţii 20.000 mucenici din Nicomidia 


La anul 288, din porunca împăratului Dioclețian (284-305), în timpul unei per- 
secuții împotriva creştinilor, s-a dat foc bisericii din Nicomidia, murind pentru 
Hristos douăzeci de mii de creştini ca sfinţi mucenici. 


Episcop al oraşului Nicomidia era atunci Sfântul ierarh Antim. El s-a aflat în 
fruntea credincioşilor săi în această încercare şi 1-a încurajat a-şi pune în 
Dumnezeu toată încrederea şi nădejdea. 


Prin harul şi providenţa lui Dumnezeu, Sfântul Antim şi alţi câțiva creştini, au 
scăpat atunci de moarte şi s-au ascuns în munţii din împrejurimi. Dar după 
câțiva ani ei au fost prinşi şi sfântul episcop a fost adus legat înaintea lui 
Maximian (305-311), unde a mărturisit cu îndrăzneală pe Hristos. După ce a fost 
chinuit în zadar ca să abjure credinţa creştină, i s-a tăiat capul. 


Sfinţii 20.000 de mucenici sunt prăznuiţi la data de 28 decembrie, iar prăznuirea 
Sfântului ierarh Antim se face la data de 3 septembrie. 


Sfântul mare mucenic şi tămăduitor Pantelimon 


Sfântul Pantelimon s-a născut în anul 275 în cetatea Nicomidia, din Asia Mică. 
La naștere a primit numele de Pantoleon, care înseamnă "cel puternic în toate ca 
un leu". După ce a primit învățătura creştină şi botezul de la Sfântul mucenic 
Ermolae (cel pomenit în calendarul ortodox la 26 iulie), numele său a devenit 
Pantelimon ("cel cu totul milostiv”). 


Şcolit în ştiinţa medicală a vremii, el adaugă acesteia un caracter creștin, prin 
chemarea numelui Domnului nostru lisus Hristos, pentru vindecarea deplină nu 
numai a trupurilor dar și a sufletelor celor aflaţi în neputinţe şi nevoi. Plin de har 

şi de credinţă, pentru mărturisirea cea întru Hristos el a fost supus la diverse 
chinuri, din porunca împăratului Maximian, dar a rămas nevătămat. 


Maximian, văzând puterea credinţei lui Pantelimon şi refuzul său constant de a 
se închina zeilor păgâni, a poruncit în cele din urmă să fie decapitat. Când 1-a 
fost tăiat capul (303 sau 305) nu a curs sânge, ci lapte, iar măslinul uscat de care 
fusese legat martirul a înverzit pe dată şi a rodit cu fructe din belşug. Auzind 
acestea, împăratul a poruncit ca şi trupul sfântului şi acel măslin să fie arse. Mai 
târziu, după plecarea soldaților lui Maximian, credincioşii au scos din cenușă 
trupul neatins de foc al Sfântului Pantelimon şi l-au îngropat cu mare cinste. 


Sfânta muceniţă Iuliana 


Sfânta muceniţă luliana a trăit pe vremea împăratului Maximian. Era din 
Nicomidia, copila unor părinți bogaţi. Părinții au logodit-o cu un senator elin, cu 
numele Eleusie. 


Logodnicul voia să se facă nunta, dar sfânta n-a vrut, ci a zis: "Nu mă mărit cu 
tine, până nu ajungi prefectul cetății”. 


După ce a ajuns prefect, sfânta i-a zis iarăşi: "N-am să primesc să mă mărit cu 
tine, dacă nu treci de la slujirea idolilor la credinţa creştinilor”. Logodnicul a 
spus totul tatălui ei. Tatăl, pentru că n-a putut să o întoarcă de la credinţa în 
Hristos, a dat-o pe mâna prefectului, logodnicul ei, ca să o cerceteze după legile 
romane. 


Prefectul a dezbrăcat-o de haină şi a poruncit să fie chinuită cumplit şi apoi a 
poruncit să fie aruncată în temniţă. În noaptea în care a fost aruncată în temniţă, 
pe când se ruga, s-a apropiat de ea, în chip de înger, dușmanul nevăzut al tuturor 
oamenilor, diavolul, şi a îndemnat-o să jertfească idolilor, ca să scape. Sfânta l-a 
alungat și l-a făcut să mărturisească, chiar fără voia lui, cine este. 


A fost adusă din nou în faţa prefectului, dar a rămas neclintită în dragostea 
pentru Hristos. De aceea a fost aruncată într-un cuptor încins tare, care cu 
minune, cuptorul s-a răcit. La vederea minunii, cinci sute de bărbaţi împreună cu 
o sută treizeci de femei au crezut în Hristos şi au fost tăiați îndată cu sabia. lar 
mucenița a fost supusă din nou la chinuri; dar arătându-se mai tare decât toate 
aceste încercări, a fost tăiată cu sabia. 


Era sfânta de 16 ani când a fost logodită de părinții ei cu Eleusie; iar când s-a 
logodit cu Hristos prin mucenicie era de 18 ani. Prăznuirea ei se face în ziua de 
21 decembrie. 

Sfinţii mucenici prăznuiţi la 21 decembrie 


În ziua de 21 decembrie, pe lângă Sfânta muceniţă Iuliana, se mai face pome- 
nirea mai multor mucenici: 
— Sfinţii cinci sute de mucenici din Nicomidia, care de sabie s-au săvârşit. 
— Sfintele o sută treizeci de femei din Nicomidia, care de sabie s-au 
săvârșit. 


Vasile, episcopul Amasiei 


Sfântul Vasile, episcop al cetăţii Amasiei, a fost adus din porunca lui Liciniu (pe 
când se lupta împotriva lui Maximin) la Nicomidia, şi acolo i s-a tăiat capul. 
Prăznuirea lui se face la data de 26 aprilie. 


Sfinţii 3628 de mucenici din Nicomidia 


Sfinții 3628 de mucenici din Nicomidia au suferit chinurile sub împărații Dio- 
clețian (284-305) şi Maximian (284-305). Aceştia erau creştini ce veneau din 
Alexandria (Egipt), unde au cunoscut credința creştină odată cu mucenicia 
Sfântului Petru, arhiepiscopul Alexandriei (prăznuit la 24 noiembrie). 


Luându-şi femeile şi copiii cu ei, aceştia au venit în Nicomidia şi s-au prezentat 
ei înşişi, de bună voie, în față chinuitorilor spunând simplu: "Noi suntem 
creştini”. 


La început Dioclețian a încercat să-i convingă să renunțe la Hristos, dar văzând 
că nu ajunge la nici un rezultat, a poruncit să li se taie capetele, iar trupurile să 
fie aruncate într-o groapă în flăcări. 


Mulţi ani după aceea, moaștele sfinților mucenici s-au descoperit în diferite 
împrejurări minunate şi pline de har. Prăznuirea lor se face la data de 2 
septembrie. 


Episcopi 


Antim de Nicomidia, aprox. 280-310 
Eusebiu de Nicomidia, aprox. 323-339 

Scoica se păstrează într-o cutiuţă de argint, iar deasupra ei se află scrise în sla- 
voneşte stihurile cântării „Cuvine-se cu adevărat”. 


Acest mozaic are aproximativ 30 de centimetri în lăţime şi peste 30 de centi- 
metri în înălțime şi îl înfăţişează pe Sfântul ierarh Nicolae, ocrotitorul bisericii. 


În tezaurul mănăstirii se păstrează şi o broderie dăruită de boierul şi poetul lenă- 
chiță Văcărescu şi de soţia sa, Ecaterina, iar în bibliotecă, alături de 171 de ma- 
nuscrise (dintre care, multe pe pergament şi altele bogat ornamentate), se regă- 
seşte Rânduiala liturghiei pe glasuri scrisă de Dumitraşcu din Țara Românească, 
la 1705. 


Biblioteca mănăstirii adăposteşte 58 de manuscrise pe pergament, din secolele 
XI-XIII, două manuscrise pe mătase şi 109 pe hârtie, din secolele XIV-XIX, 
precum şi câteva sute de cărți vechi tipărite. 

Troparul Sfinţilor 20.000 de Mucenici din Nicomidia 


28 Decembrie - Glasul 2 


Purtătorilor de biruință ai 
Domnului, fericit este 
pământul care s-a adăpat 
cu sângiurile voastre și 
sfinte sunt locașurile care i 
au primit trupurile voastre. Că în locul de chinuri pe 
vrăjmași i-aţi biruit şi cu îndrăzneală pe Hristos L-aţi 
propovăduit. Pe Dânsul, ca pe un Bun, rugaţi-L 
pentru noi, ca să mântuiască sufletele noastre. 

Bucuraţi-vă, Sfinţilor douăzeci de mii de mucenici, din Nicomidia! 

